# Editor kalendára

### Vlastnosti produktu pri kalendároch

Tu nastavíte rok a počiatočný mesiac Vášho kalendára. Kalendárny rok má 12 mesiacov, počínajúc nastaveným mesiacom.

### Výber objektov kalendára

Výber objektov pozostáva väčšinou z troch záložiek:
"Obrázky", "Usporiadania" a "Dizajn".

V záložke "Dizajn" si môžete vybrať pozadie pre aktuálne v editore zobrazený list kalendára. Pozadie môžete nechať aj biele, alebo ako pozadie použiť vlastný obrázok (príkaz v kontextovom menu obrázka).
Použiť môžete pripravené usporiadania s rôznymi typmi kalendárií, vyberte si také, ktoré Vám najviac vyhovuje.
Po vybraní usporiadania vložte obrázky na jednotlivé listy kalendára.

Tip: Vyberte obrázky, ktoré sa hodia k ročnému obdobiu. Alebo obrázky, ktoré súvisia s daným obdobím (napr. obrázok zo svadby v mesiaci, v ktorom slávite výročie svadby).

### Prehľad strán

(Nenachádza sa pri ročnom plánovacom kalendári, keďže tento pozostáva len z jednej strany.)

Všetky strany kalendára, vrátane titulnej, sú to zobrazené v zmenšenom náhľade.

Tlačidlom pod náhľadom sa posúvate myšou doprava a doľava.
Po kliknutí na niektorú stranu sa táto zobrazí v editore.

Poradie strán sa dá zmeniť jednoduchým presunutím pri stlačenom ľavom tlačidle myši na želané miesto. Príslušný mesiac sa aktualizuje automaticky.

### Lišta nástrojov objektov pre kalendáre

V lište nástrojov objektov nájdete najdôležitejšie nástroje a príkazy, ktoré sa týkajú práve vybraného objektu, alebo ktorými vložíte nový objekt.

Všímajte si tipy pre jednotlivé nástroje.

K štandardným nástrojom sú pridané ďalšie tlačidlá a príkazy, ktoré sa zobrazia až po označení niektorého objektu, napr. otáčanie objektov alebo formátovanie písma pri textoch.
(Pozri kapitolu "Lišta nástrojov objektov".)

### Editor kalendára

V editore kalendára si vytvoríte jeho jednotlivé strany a vložíte do nich obrázky. Môžete si vytvoriť aj vlastné usporiadanie a toto potom uložiť. Alebo použijete pripravené usporiadanie.
(Pozri kapitolu "Práca s usporiadaniami".)

### Lišta nástrojov produktov pre kalendáre

V lište nástrojov produktov nájdete príkazy, ktoré upravujú celý kalendár.

pozri kapitolu "Lišta nástrojov produktov".

Ďalšie nastavenia pre tvorbu kalendárov

Dvojklikom na kalendárium (tabuľka s dátumami) v editore, rok alebo mená mesiacov sa otvorí okno s ďalšími nastaveniami pre kalendár.

Schéma

V náhľade si môžete pozrieť výsledok zmenených nastavení.

Vybrať si môžete z mnohých farebných schém pre pozadia, čiary a texty v kalendáriu.

Na druhom mieste je možné nastaviť typ písma pre všetky texty a čísla v kalendári.

A na treťom mieste sa dá nastaviť veľkosť písma.
Kvôli rôznym veľkostiam písma pre jednotlivé kategória sa veľkosť písma tu zadáva v percentách vzhľadom na pôvodnú veľkosť (v krokoch po 10), aby sa všetky písmená zväčšili rovnomerne.

Farba pozadia je pomocný prostriedok pre náhľad a nemá žiadny vplyv na kalendár v editore.
Tak môžete napr. biele písmo na priesvitnom pozadí vidieť lepšie, keď je pozadie v náhľade čierne.

Ak aktivujete možnosť "Pre kalendáre rovnakého typu", budú nastavenia prevzaté do všetkých listov kalendára (mesiace) v editore, ktoré majú rovnaké kalendárium.

Aj rok a názvy mesiacov je možné týmto spôsobom zmeniť.
Ak použijete pre kalendárium, názvy mesiacov a rok rovnaké nastavenia, budú sa k sebe hodiť. Ale pokojne si zvoľte také nastavenia, aké sa Vám páčia.

Všeobecne

Pod záložkou "Všeobecne" sa dá nastaviť (tak ako vo "Vlastnosti produktu") počiatočný mesiac a rok pre kalendár.

Pri niektorých kalendáriách, napr. pri kuchynskom kalendári, máte možnosť vložiť ďalší stĺpec.
Do nadpisov potom môžete vpísať mená jednotlivých členov domácnosti, aby mal každý priestor na svoje poznámky a termíny.

Tip: Ak ste aktivovali zobrazenie sviatkov, zadajte do kalendária vložte do kalendária ešte jeden stĺpec navyše, ktorému nedáte žiadny nadpis. Inak Vám názvy sviatkov zaberú miesto v prvom stĺpci, kde by ste inak mohli písať poznámky.

Poznámky

V niektorých kaledáriách (ak je v nich dostatok miesta) si môžete nechať zobraziť sviatky alebo školské prázdniny.
Keďže prázdniny sa líšia podľa krajov, môžete si vybrať príslušný kraj. Ak tento výber nefunguje, nie sú potrebné dáta zatiaľ k dispozícii.

Upozornenie: Skontrolujte na všetkých (!) listoch kalendára, či sa sviatky zobrazili správne. Ak je v bunke kalendária málo miesta na zobrazenie názvu sviatku, môže sa sta, že text bude urezaný alebo prekryje dátum. V takom prípade radšej vypnite zobrazovanie sviatkov alebo si vyberte usporiadanie, v ktorom je viac miesta na sviatky.