# Práca s pozadiami

### Výber pozadia

pozadia nájdete vo výbere objektov pod záložkou "Dizajn" -> "Pozadie".
Vo výberovom okne môžete obmedziť zobrazené pozadia výberom niektorej tematickej skupiny.
Voľba "Zobraziť všetko..." Vám ponúkne všetky možné pozadia.

### pozadia Multicolor

Pozadia Multicolor majú špecifické postavenie.
Sú to pozadia s rôznymi vzormi, ktoré je možné zobraziť až v 36 farebných odtieňoch.
Ku každej príležitosti a ku každej farebnej kombinácii by ste tak mali nájsť hodiace sa pozadie.

### Jednofarebné pozadia

Pri jednofarebných pozadiach máte teraz k dispozícii okrem čiernej a bielej aj "pestré" pozadia.

### Vloženie pozadia

Vybrané pozadie vložíte dvojklikom na aktuálnu dvojstranu. Ak pozadie chcete umiestniť len na jednu stranu, presuňte ho pomocou stlačeného ľavého tlačidla myši na želanú stranu.
Vkladať pozadia môžete aj pomocou tlačidiel v dolnej oblasti výberu objektov.

Ak chcete pozadie použiť na všetkých stranách, nemusíte ho vkladať na každej dvojstrane. Využite príkazy v kontextovom menu (pravé tlačidlo myši na želanom pozadí).

Ak na stranu nevložíte žiadne pozadie, ostane pozadie strany biele.

### Vlastný obrázok ako pozadie

Vo výbere objektov pre obrázky nájdete v kontextovom menu (kliknutie pravým tlačidlom myši na náhľad obrázku) príkazy "Obrázok ako pozadie vľavo", "Obrázok ako pozadie vpravo" a "Obrázok ako pozadie na dvojstranu".

Pomocou týchto príkazov môžete ako pozadie použiť ľubovoľný obrázok.
Na rozdiel od pozadí v softvéri, môžete vlastné obrázky ako pozadie ďalej upravovať v náhľade.
Môžete na ňom vykonať farebné úpravy, zmeniť jeho svetlosť alebo naň aplikovať niektorý z efektov.