# Tipy a triky

### Optimálne fotografie

Informácie o formátoch súborov, rozlíšeniach, farebných spektrách a pod. majú význam predovšetkým pre skúsených grafikov. Ako priemerný užívateľ programu Môj CEWE Fotosvet stačí, keď sa zameriate vlastne len na indikátor kvality fotografií a aktivujete automatickú opravu obrazu. Ako pomocné informácie to však pre vás môže byť tiež zaujímavé.

#### Formáty súborov fotografií

program Môj CEWE Fotosvet 4 podporuje tieto obrazové formáty:

Označenie | Súbor | Popis
BMP | *.bmp | B itmapa - grafický formát pre operačné systémy Microsoft Windows a OS/2.
JPEG | *.jpg | Grafický formát na komprimáciu fotografií. Je veľmi rozšírený u digitálnych fotoaparátov a na internete. Normu schválila "Joint Photographic Experts Group".
PNG | *.png | P ortable Network Graphics - grafický formát pre rastrovú grafiku s bezstratovou kompresiou obrazu. Podporuje priehľadnosti (alfa kanál).
TIFF | *.tif | T agged Image File Format - formát na ukladanie obrazových súborov. Program Môj CEWE Fotosvet 4 nepodporuje priehľadnosti a čiastočne úrovne formátu TIFF.

Softvér Môj CEWE Fotosvet 4 nezobrazuje obrazové formáty, ktoré nepodporuje.

#### Rozlíšenie fotografií v rámiku layoutu

Relatívne rozlíšenie fotografií by malo byť v najlepšom prípade 300 ppi (pixel per inch), ale vždy vo vzťahu k zobrazovanej veľkosti.
Pri zmene veľkosti rámika layoutu, obrazového výrezu a zoomu (veľkosti zobrazenej fotografie vo vnútri rámika pomocou "Zväčšiť fotografiu" alebo "Zmenšiť fotografiu") sa samozrejme mení aj relatívne rozlíšenie.
Dôležitým pomocníkom je indikátor kvality (červená, žltá, zelená).
Pokiaľ ostáva indikátor kvality zelený, nedôjde pri tlači alebo osvite k strate kvality.
Dokonca aj pri indikovanej žltej postačuje ešte rozlíšenie pre dosiahnutie dobrého výsledku tlače/expozície.

Pri produkte Foto na plátno môže byť rozlíšenie kvôli štruktúrovanému povrchu a väčšej vzdialenosti pozorovateľa o niečo nižšie.

#### Optimálne veľkosti fotografií na pozadie stránok v CEWE FOTOKNIHE

Optimálna veľkosť v pixeloch vlastných fotografií použitých ako pozadie v CEWE FOTOKNIHE sa samozrejme líši podľa formátu a veľkosti konkrétnej fotoknihy.

V nasledujúcej tabuľke sú pre rôzne formáty uvedené maximálne rozmery obrázkov na pozadie tak, aby bol výsledok tlače optimálny; rozdelené sú podľa druhu väzby a vnútorných strán.

Jedná sa o maximálne rozmery v pixeloch pri maximálnom počte strán (kvôli chrbtu väzieb) a vrátane orezu, ktorý pri výrobe fotoknihy vzniká.
Veľkosť obrazu môže byť pokojne menšia, pokiaľ indikátor zostává v zelenej. Avšak fotografie, ktoré maximálne rozmery prekročia, kvalitu tlače nijak viditeľne nezlepšia.
Dôjde k ich prepočítaniu na potrebnú veľkosť, aby bol súbor čo najmenší.
To zrýchľuje prácu s prenosom a ukladaním obrazových materiálov pri objednávaní.

Program obraz prípadne ešte vystrihne na skutočne potrebný rozmer a prepočíta na nutné rozlíšenie fotografií pre objednávku.

Maximálna veľkosť | Obal/väzba | Vnútorná strana
dvojstrana šírka x výška | jedna strana šírka x výška | dvojstrana šírka x výška | jedna strana šírka x výška
Štvorec | Malý zošit (14 x 13 cm) | 3424 x 1654 pix | 1716 x 1654 pix | 3424 x 1654 pix | 1713 x 1654 pix
Štvorcová fotokniha (21 x 21 cm) | 5214 x 2717 pix | 2587 x 2717 pix | 4770 x 2528 pix | 2386 x 2528 pix
Fotokniha XL (30 x 30 cm) | 7378 x 3732 pix | 3602 x 3732 pix | 6920 x 3496 pix | 3461 x 3496 pix
Na výšku | Veľká fotokniha (21 x 28 cm) | 5347 x 3484 pix | 2587 x 3484 pix | 4912 x 3260 pix | 2457 x 3260 pix
Fotokniha XXL (30 x 42 cm) | 6906 x 4512 pix | 3366 x 4512 pix | 6448 x 4276 pix | 3224 x 4276 pix
Panoráma | Veľká fotokniha (28 x 21 cm) | 6882 x 2717 pix | 3354 x 2717 pix | 6448 x 2492 pix | 3224 x 2492 pix
Fotokniha XXL (42 x 30 cm) | 9552 x 3732 px | 4689 x 3732 px | 10156 x 3626 px | 5079 x 3626 px

#### Farebný priestor fotografií

Farebný priestor je množina všetkých farieb, ktoré môžu byť na fotografii skutočne zobrazené.
V závislosti na konkrétnom programe na spracovanie a použitých zariadeniach na záznam a tlač sa farebné priestory líšia.

Niektoré fotoaparáty Nikon vytvárajú fotografie napr. v špeciálnom formáte "Nikon sRGB" a Adobe Photoshop používa často vlastný "Adobe sRGB".
Tlačiarne pracujú dokonca s celkom odlišným farebným priestorom (YMCK), na ktorý ovládače tlačiarní najprv obraz prepočítajú.

Ako štandárd sa pre farebné priestory presadil jednoduchý formát "sRGB"(štandard RGB).
S týmto farebným priestorom vedia zaobchádzať všetky digitálne fotoaparáty, skenery, monitory a ovládače tlačiarní.

Pri výrobe CEWE FOTOKNÍH sa fotografie spracúvajú vo farebnom formáte "sRGB" a fotografie vo formáte "Adobe sRGB" sa na formát "sRGB" automaticky prepočítajú. Väčšina digitálnych fotoaparátov robí zábery vo formáte sRGB, takže nevznikajú žiadne problémy.
Pokiaľ by ste mali fotografie aj tak v inom formáte než "sRGB" alebo "Adobe sRGB", zmeňte ich farebný režim v príslušnom programe na formát "sRGB".
Inak by mohlo dôjsť k posunu farieb (napr. "Nikon sRGB" vo výrobe spôsobí v obraze ľahký červený nádych).

#### Automatická korekcia obrazu (AKO)

AKO optimalizuje kvalitu fotografií a zmierňuje následky zlej expozície a nesprávne nastavenej bielej.
Pritom sa však môže mnohé pokaziť a napr. nádherný západ slnka sa náhle premení v zatiahnutú oblohu.
Alebo ste urobili už skôr sami softvérovú optimalizáciu fotografie a nechcete, aby sa jas a farba zmenili.
Z tohto dôvodu je možné AKO pre každú fotografiu zvlášť vypnúť alebo zapnúť alebo ju v Možnostiach trvalo vypnúť.

Uvedomte si však: Pokiaľ nepracujete s kalibrovaným monitorom a váš program na spracovanie obrazového materiálu kalibráciu nepodporuje, môže byť vytlačený výsledok vášho snaženia odlišný od toho, čo očakávate.

###### Poznámka ku kalibrácii monitoru

Farebná teplota: 6500 Kelvinov Gamma: 2,2 Svetelná hustota (lumináncia): cca. 120-140 cd/m² pre TFT displeje a 120 cd/m² pre CRT displeje To úplne vyhovuje štandardu sRGB používanom pri výrobe.

## Keď sa nedarí spraviť objednávku (kód chyby 1002)

Ak sa preruší objednávanie s chybovým kódom 1002, môže to mať celý rad príčin, ale väčšinou sa jedná o nekompatibilitu znakových sád medzi vašim operačným systémom a serverom. Môžu tak vzniknúť neplatné znaky.

Skontrolujte preto údaje v poštovej a e-mailovej adrese, či neobsahujú neplatné znaky, napr. či e-mailová adresa neobsahuje desatinnú čiarku apod.

Chyba 1002 môže tiež nastať v prípade, ak odkazy na fotografie obsahujú diakritiku alebo keď bola fotokniha uložená cestou, v ktorej sa vyskytujú znaky s diakritikou.

Pokiaľ táto chyba i naďalej pretrváva a bráni objednávke, obráťte sa na zákaznícky servis.

## Stiahnutie a inštalácia ďalších dizajnov/obsahov

Pre niektoré produkty sú k dispozícii ďalšie pozadia, dizajny a obsahy, ktoré si môžete dodatočne nainštalovať.
Ak sa vo výbere objektov zobrazí tlačidlo "stiahnuť viac...", potom si kliknutím naň môžete priamo otvoriť internetovú stránku na stiahnutie dizajnov. (Je potrebné internetové pripojenie.)
Uložte si vybraný balík na Vašom počítači a potom si predlohy dizajnu nainštalujte.

V náhľade obsahov, dizajnov a štýlov nájdete rôzne balícjy na stiahnutie. Jedným kliknutím na "Stiahnuť" sa vybraný súbor stiahne a ihneď aj nainštaluje.

Upozornenie: Odhliadnuc od Vašich nákladov na internetové spojenie je stiahnutie dizajnov a obsahov bezplatné. Pri použití dizajnov a obsahov vo Vašej objednávke Vám bude účtovaný "Poplatok za dizajn". Výšku tohto "poplatku za dizajn" nájdete v cenníku. Zobrazí sa aj v nákupnom košíku pri objednávanom produkte.

Upozornenie: Ak na Vašom počítači máte súčasne nainštalovaných viac verzií softvéru Moj CEWE FOTOSVET (napr. od viacerých partnerov), uložia sa predlohy dizajnu vždy do časovo naposledy nainštalovanej verzie softvéru.

## Pomocný raster

Pomocný raster je pomôckou na presné umiestňovanie objektov v usporiadaniach (layout-och).

Zobrazí sa mriežka, podľa ktorej sa môžete orientovať pri umiestňovaní objektov nad alebo pod sebou.

Dá sa nastaviť aj automatické "priskakovanie" objektov k mriežke pomocného rastra.

Pomocný raster nie je súčasťou hotového produktu, na stranách nebude vytlačený.

## Kontextové menu

Kontextové menu je okno s príkazmi, ktoré sa otvorí po kliknutí pravým tlačidlom myši na objekt. Obsahuje príkazy v textovej forme, ktoré je možné požiť na vybraný objekt.

Obsah kontextového menu sa preto mení podľa druhu objektu.

Často je v kontextovom menu k dispozícii viac príkazov než v lište nástrojov objektov.

## Vlastný obrázok ako umelecké pozadie

Vo výbere objektov pod záložkou "Obrázky" sa v kontextovom menu, okrem iných, zobrazí aj príkaz "Ako pozadie...". Ak použijete tento príkaz (vpravo, vľavo alebo na obe strany), potom bude tento obrázok vložený ako pozadie.

Na rozdiel od ostatných pozadí, môžete toto pozadie po dvojkliku na naň upravovať v náhľade.

Môžete použiť, napríklad, ako pozadie efekt náčrtu obrázku.

Vyskúšajte rôzne efekty a vyberte si ten, ktorý sa Vám najviac páči alebo ktorý sa najviac hodí k obrázkom na príslušnej strane.

Exkluzívne pôsobí aj sépiový efekt. Obrázok trochu zosvetlite a uberte kontrast. Výsledok sa hodí ako pozadie do fotoknihy alebo kalendára.

> Originál Sépia Menej kontrastné Ako pozadie

## Vytvorenie výrezu obrázku

Kombináciou veľkosti rámčeka, faktoru zoom-u ("Zväčšiť obrázok"/"Zmenšiť obrázok") a umiestnením obrázku vo vnútri rámčeka môžete vytvoriť výrez obrázku.
Nezabudnite sledovať indikátor kvality v lište nástrojov objektov (symboly "smajlíkov").

Príklad postupnosti krokov:

Vložiť pôvodný obrázok | Zmenšiť rámček | Posunúť motív do stredu
Zväčšiť | Motív opäť posunúť do stredu | Rámček ešte trochu zmenšiť

Vtáčik teraz optimálne vypĺňa rámček.

Rámček nemusíte bezpodmienečne zmenšovať. Tu je príklad ako môže obrázok vyzerať len pomocou zväčšovania a posúvania:

## Kvalita a rozlíšenie obrázku

Fotografie, veľké formáty a fotoknihy sú vytlačené alebo vyvolané s maximálnym rozlíšením 300 dpi (Dots per Inch).

Rozlíšenie 126 dpi (hodnoty dpi sa vzťahujú na potlačenú plochu hotového obrázku) a viac umožňuje bezchybnú kvalitu tlače, príp. vyvolania fotografií. Indikátor kvality ("smajlík") je zelenej farby.

Pri hodnotách medzi 63 a 126 dpi je kvalita tlače a fotografií ešte dostatočná. Zníženie kvality je možné pozorovať len pri porovnávaní s pôvodným obrázkom. Indikátor kvality ("smajlík") je žltej farby.

Pri hodnotách pod 63 dpi je viditeľné výrazné zníženie kvality. Obrázok je rozmazaný a rozostrený. Indikátor kvality ("smajlík") je červenej farby. Obrázky s takýmto rozlíšením by ste nemali používať v objednávke.

Pre obrázok rozmerov10 x 13 cm stačí teda 500 x 750 pixelov pre dosiahnutie dobrej kvality.

Tip:

Ak si chcete objednať veľké formáty, plátna a veľké fotoknihy s vlastnými pozadiami, neobjednávajte on-line, ale napáľte radšej objednávku na CD (ak je u partnera možná).

Pri objednávke on-line je rozlíšenie všetkých obrázkov automaticky redukované na max. 254 dpi, zatiaľ čo na CD ostávajú obrázky v pôvodnom rozlíšení a až pri spracovaní v laboratóriu sú upravené na 300 dpi. Netýka sa to, samozrejme, obrázkov s nižším rozlíšením.

## Označenie objektov

Objekt označíte kliknutím naň ľavým tlačidlom myši. Označený objekt spoznáte podľa zvýrazneného rámčeka. Označený text je farebne podsvietený a zobrazený inverzne.

Existujú ale aj možnosti naraz označiť viacero objektov a potom ich aj naraz upravovať. Potom hovoríme o výbere.

Prvá možnosť: Ak objekty nasledujú jeden za druhým, potom stačí kliknúť na prvý objekt, ktorý chcete označiť a pri stlačenej klávese "Shift" kliknite na posledný objekt. Všetky objekty ležiace medzi prvým a posledným objektom budú označené, prípadne pridané k výberu. Ti isté platí aj pre texty v rámci textového poľa.

Druhá možnosť: Blízko seba ležiace objekty môžete označiť pomocou okna, natiahnutého cez ne myšou pri stlačenom ľavom tlačidle. Všetky objekty, ktoré aspoň čiastočne budú v takto natiahnutom okne, budú vybrané do výberu (označené).

Tretia možnosť: Kombinácia kláves "Ctrl" + "a" označí všetky objekty v aktuálnom okne. Platí aj pre text v textovom poli.

Štvrtá možnosť: Ak kliknete pri stlačenej klávese "Ctrl" na ďalší objekt, tento bude pridaný k výberu. Takto je vhodné označovať objekty, ktoré sú nerovnomerne uložené na pracovnej ploche. Ak kliknete pri stlačenej klávese "Ctrl" na už označený objekt, tento bude z výberu odstránený (odznačený).

Kombináciou týchto možností vznikajú ďalšie spôsoby označovania (výberu) objektov" ak chcete označiť všetky objekty okrem jedného, použite "Ctrl" + "a" a neželaný objekt z výberu odstráňte pomocou "Ctrl" a kliknutia naň.

Časti textu v textových poliach môžete označiť a pomocou stlačeného ľavého tlačidla myši. Celé samostatné slovo označíte dvojklikom.

## Vytvorenie "prázdnej" fotoknihy

Tu je jeden tip z fóra fotoknihy spoločnosti CeWe Color (http://www.cewe-fotobuch.de/fotobuch-forum.html) ako jednoducho a rýchlo vytvoriť fotoknihu s prázdnymi stranami:

"Často si chceme celú fotoknihu vytvoriť podľa vlastných predstáv a preto nám zavadzajú automaticky vložené rámčeky pre obrázky.
Jednoducho zmaž rámčeky na prvej dvojstrane, toto usporiadanie potom ulož ako svoje vlastné. Klikni pravým tlačidlom na toto usporiadanie, použi príkaz "Na všetky vnútorné strany" a všetky rámčeky zmiznú.
Funguje to aj na neskôr pridané strany!"

## Triky s transparentnosťou

Obrázky vo formáte "PNG" môžu obsahovať celkovú alebo čiastočnú transparentnosť.

Okľukou cez tento formát sa do fotoknihy alebo iných fotoproduktov s funkciou usporiadania dajú vkladať kliparty (z klipartov na internete alebo na CD).

Klipart jednoducho otvorte vo vhodnom grafickom programe a uložte alebo vyexportujte ako "PNG".

Čiastočne transparentný PNG súbor potom môžete vložiť do produktu ako bežný obrázok.

Čiastočne transparentné obrázky dokonca môžu "vrhať" obrysovo presný tieň.
Tu vidíte výsledok.

Toto funguje dokonca aj pri textoch, ktoré sú v niektorom grafickom programe napísané na transparentnom pozadí a potom uložené ako PNG.
Príklad:

## Klávesové skratky

Klávesové skratky (ShortCuts) uľahčujú prácu so softvérom. Keď si na ne zvyknete, ušetríte veľa času.

Tu je zoznam klávesových skratiek, ktoré fungujú v softvéri Moj CEWE FOTOSVET:

akcia/príkaz | Klávesová skratka
--- | ---
"Nájsť podobné obrázky..." | "Ctrl" + "F"
"Označiť všetko" | "Ctrl" + "A"
"Označiť všetko" | "Ctrl" + "A"
"Zarovnať k rastru" | "Ctrl" + "+"
"Zväčšiť" | "-"
"Vystrihnúť" | "Strg" + "X"
"Obrázok v rámčeku otočiť proti smeru hod. ručičiek" | "Shift" + "L"
"Obrázok v rámčeku otočiť v smere hod. ručičiek" | "Shift" + "R"
"Zobraziť obrázok v náhľade adresárov" | "Ctrl" + "Shift" + "F"
"Vložiť" | "Ctrl" + "V"
"Zmenšiť" | "+"
"Kopírovať" | "Ctrl" + "C"
"Vymazať" ako aj "Označené objekty odstrániť z výberu" | "Delete"
"Ďalší návrh usporiadania" | "klávesa medzery"
"Otočiť rámček proti smeru hod. ručičiek" | "Ctrl" + "L" aj "L"
"Posunúť rámček v editore doľava" | šípka "doľava"
"Posunúť rámček v editore nahor" | šípka "hore"
"Rámček v editore posunúť doprava" | šípka "doprava"
"Rámček v editore posunúť dolu" | šípka "nadol"
"Otočiť rámček v smere hod. ručičiek" | "Ctrl" + "R" aj "R"
"Upraviť rámček okolo obrázku..." | "Alt" + "B"
"Späť" | "Ctrl" + "Z"
"Uložiť" | "Ctrl" + "S"
"Tučné písmo" | "Ctrl" + "B"
"Kurzíva" | "Ctrl" + "I"
"Podčiarknuté písmo" | "Ctrl" + "U"
"Opakovať" | "Ctrl" + "Y"
"prejsť na ďalšiu stranu" | "Page up"
"prejsť na predchádzajúcu stranu" | "Page down"