# Práca s textom

## Vkladanie textov a ich úprava

Vo väčšine pripravených usporiadaní, okrem usporiadaní pre väzbu a niektoré tematické fotoknihy, nie sú vložené žiadne textové polia.
To sa dá, samozrejme, zmeniť a k obrázkom môžete pridať popis alebo komentár, alebo celú stranu nejako nazvať.

### Vložiť nové textové pole

Nové textové pole vložíte kliknutím na tlačidlo "Nový text" v lište nástrojov alebo cez kontextové menu (pravé tlačidlo myši v editore).

Nové textové pole je štandardne umiestnené v vľavo hore na strane. Na želané miesto ho musíte presunúť.
V novom textovom poli je štandardne napísaní "- Váš text -".

### Zvláštnosti pri označovaní textov

Textové pole a samotný text sú dva úplne odlišné elementy, presne ako rámček a obrázok.
Zatiaľ čo textové pole je vlastne rámčekom a má aj rámček na úpravu, text v jeho vnútri sa označuje a upravuje iným spôsobom.
Ak chcete upraviť samotné textové pole, kliknite na rámček pre úpravy textového poľa.
Ak chcete upravovať text vo vnútri textového poľa, kliknite do vnútra textového poľa.
Ak v označenom textovom poli bliká kurzor (v podobe zvislej čiary), tak práve upravujete text, v opačnom prípade upravujete rámček.

### Úprava textových polí

#### "Ďalšie nastavenia textu..."

Túto skupinu príkazov nájdete pod tlačidlom v lište nástrojov objektov, a taktiež v kontextovom menu textového poľa (kliknutie pravým tlačidlom myši).

##### "Nastaviť vlastnosti textového poľa..."

Tu nastavíte odstup písma od rámčeka textového poľa.

#### Premiestnenie textového poľa

Textové pole musíte označiť (aktivovať) a kurzor myši nataviť na rámček textového poľa. Kurzor sa zmení na čierny kríž so šípkami.
Pri stlačenom ľavom tlačidle myši potom presuňte textové pole na želané miesto. Na posúvanie môžete použiť aj šípky na klávesnici.

#### Zmena veľkosti textového poľa

Pomocou ovládačov v rohoch meníte veľkosť textového poľa rovnomerne, pomocou ovládačov na stranách len do jednej strany (šírky alebo výšky). Veľkosť písma sa pri tom nemení.
Veľkosť písma zmeníte vo vlastnostiach textu.

#### Otočenie textového poľa

Pomocou ovládača na otáčanie rámčeka, ktorý je umiestnený v jeho vnútri, môžete pri stlačenom tlačidle myši otáčať rámček okolo jeho stredu.
Na otočenie rámčeka o 90° slúžia tlačidlá " Otočiť rámček v smere hod. ručičiek" a "Otočiť rámček proti smeru hod. ručičiek" v lište nástrojov, alebo príkazmi v kontextovom menu.

#### Vymazanie textového poľa

Na vymazanie textového poľa ho musíte najskôr označiť a potom použiť buď tlačidlo "Vymazať" z lišty nástrojov alebo kláves "Delete" na klávesnici.
Toto musíte vykonať dvakrát za sebou.
Pri prvom stlačení sa vymaže text, pri druhom aj rámček textového poľa.

Zadávanie a úprava textov funguje v podstate rovnako, ako ste zvyknutí z iných programov na úpravu a spracovanie textov.

#### Zadávanie textu

Kliknite do vnútra textového poľa, kým sa v ňom nezobrazí textový kurzor (blikajúca zvislá čiarka) a pomocou klávesnice Vášho počítača napíšte želaný text.
Cez medzipamäť operačného systému môžete vkladať aj texty z iných zdrojov (Word, Internet, atď.).
Niektoré vlastnosti textu pri tom ostanú zachované a niekedy sú prenesené aj HTML-príkazy z internetových textov. Preto je potrebné text ešte následne upraviť a vymazať nepotrebné informácie.
Na doplnenie textu nastavte textový kurzor na zodpovedajúce miesto a vpíšte želaný text.
Ak chcete prepísať alebo vymazať časť textu, označte ho kurzorom (stlačené ľavé tlačidlo myši) a prepíšte ho, alebo vymažte stlačením klávesu Del na klávesnici. Obsah celého textového poľa označíte kombináciou klávesov "Ctrl" + "a".

#### Formátovanie textu

Keď je textové pole aktívne (označené) potom sa v lište nástrojov a v kontextovom menu (kliknutie pravým tlačidlom myši) zobrazia ďalšie príkazy slúžiace na formátovanie textu:

##### Výberové pole "Typ písma"

Zoznam typov písma inštalovaných na Vašom počítači. Jednotlivé písma sú označené svojím menom napísaným príslušným typom písma.

##### Výberové pole "Veľkosť písma"

Zoznam možných veľkostí písma.

##### "Určiť farbu textu"

slúži na určenie farby označeného textu.

##### "Stanoviť farbu pozadia textového poľa"

Vyfarbí pozadie celého textového poľa zvolenou farbou.

##### "Tučné"
"Kurzíva"
"Podčiarknuté"

pre stanovenie tzv. "rezu" (tučné, kurzíva) písma a podčiarknutie označeného textu

##### "Zarovnať vľavo"
"Zarovnať na stred"
"Zarovnať vpravo"
"Zarovnať do bloku"

To sú tzv. formáty odsekov na zarovnanie textu v textovom poli. Upravia celý odsek, v ktorom sa práve nachádza kurzor alebo na všetky označené odseky.

#### Zmeny formátovania textu

Zmeny formátovania sa prejavia na novom texte písanom vpravo od kurzora alebo na označené časti textu.
Ak teda chcete dodatočne zmeniť formátovanie textu, musíte ho označiť.

Jednotlivé časti textu označíte pomocou stlačeného ľavého tlačidla myši, alebo nastavení kurzora na začiatok textu, ktorý chcete zmeniť a potom pri stlačenej klávese "Shift" kliknite na koniec textu.
Celé jedno slovo označíte dvojklikom.
Celý obsah textového poľa označíte kombináciou kláves "Ctrl" + "a".

### Kontrola pravopisu

Automatickú kontrolu pravopisu môžete zapnúť alebo vypnúť v možnostiach softvéru.

Pri zapnutej automatickej kontrole pravopisu budú nesprávne napísané slová podčiarknuté červenou čiarou. Táto čiara nebude vo výslednom produkte vytlačená.

Ak na červenou čiarou označené slovo kliknete pravým tlačidlom myši, otvorí sa kontextové menu s návrhom na opravu. Kliknutím na niektorý z návrhov tento nahradí označené slovo v texte.

Ak je slovo napísané správne a napriek tomu je označené červenou čiarou, možno chýba v slovníku kontroly pravopisu.
Prostredníctvom kontextového menu ho môžete vložiť do slovníka, alebo nechať ignorovať, to znamená, že v budúcnosti už nebude označené ako pravopisná chyba.