> # Náhľad

> Náhľad je hlavný programový modul na spracovanie fotografií.
> S jeho využitím môžete fotografiu vylepšiť, napr. urobiť korekciu podsvietenia alebo naopak preexponovania, oživiť kontrast, upraviť vyváženie svetla alebo červených oči.
> Môžete na fotografiu opatriť nejakým obrazovým efektom, napr. ju premeniť na čiernobiely snímok, nechať ju zostarnúť pomocou efektu sépia alebo ju zobraziť v podobe olejomaľby alebo kresby.
> Obrázok môžete zväčšovať, zmenšovať, zrkadliť, otáčať a robiť ďalšie úpravy.
> Fotografie môžete spravovať pomocou Náhľadu tak, že ich hodnotíte, pridávate titulky a komentáre a filtrujete podľa mnohých ďalších kritérií (zobrazenie len určitých záberov).
> Náhľad sa dá spustiť ako samostatný program (samostatná ikona na ploche).
> A za pomoci Prezentácie je možné upravovať fotografie aj z ponuky objektov a editora produktov hlavného programu.

> ## Spustenie Náhľadu

> ### ... z hlavného programu

> Kliknutím na fotografiu v ponuke objektov alebo v editore produktov sa fotografia otvorí v Náhľade.
> Príslušný príkaz nájdete tiež v príslušnom kontextovom menu fotografie.
> V ponuke objektov je to "Môj Náhľad", v editore "Ďalšie nastavenie fotografie" -> "Úprava fotografií".
> V Náhľade sa zobrazuje veľká fotografia.

> ### ... ako samostatný program

> V kontextovom menu obrazového súboru na pracovnej ploche/v prieskumníkovi operačného systéme je príkaz "Náhľad".
> Kliknutím na tento príkaz sa Náhľad spustí a v nej sa otvorí príslušná fotografia.
> Pri inštalácii sa na ploche vytvorí ikona a v ponuke Štart príslušný odkaz na daný program, ktorým sa dá Náhľad priamo spustiť.

> ## Štruktúra programového okna

> Riadok záhlavia Menu obsahujúce príkazy Otvoriť/Zavrieť a Upraviť fotografie a príkazy na nastavenie Náhľadu
> Panel nástrojov Rýchly štart so symbolmi pre rýchly štart funkcií v oblasti s rozšírenými funkciami
> Rozšírený náhľad funkcií Zobrazenie príkazov alebo nastavení Náhľadu alebo fotografie. Pokiaľ bol obrázok otvorený z hlavného programu Môj CEWE Fotosvet, nezobrazuje sa najprv nič | Pracovná plocha (okno, v ktorom sa zobrazuje aktuálne vybraná fotografie)
> Zobrazovacia a navigačná lišta Funkcia zoom, rýchle hodnotenie, náhľad indexu, predchádzajúci obrázok, celá obrazovka, ďalší obrázok, otočiť doľava, otočiť doprava, zmazať. Použiť/Zapamätať.
> Storyboard Zobrazuje všetky fotografie vybraného adresára vo forme náhľadu. Pokiaľ bol obrázok otvorený z hlavného programu Môj CEWE Fotosvet, nezobrazuje sa.

> # Práca s Náhľadom

> Pozor! Fotografie, ktoré ste už spracovávali, sa najprv dočasne uložia v rovnakom adresári ako originál. Ak stlačíte v rozšírenom náhľade funkcií tlačidlo "Uložiť", prepíše sa originálny názov fotografie jej upravenou verziou. Ak chcete zachovať pôvodný originál, použite príkaz "Uložiť ako" a upravenú fotografiu uložte pod iným názvom súboru. Ak nie ste so svojimi úpravami fotografie spokojní, použite tlačidlo "Zrušiť". V tom prípade sa dočasný súbor zasa zmaže. Príslušné dialógové okno sa objaví aj v prípade, ak v storyboarde vyberiete inú fotografiu alebo ukončíte Náhľad bez uloženia spracovanej fotografie.

> ## Otvorenie fotografie

> Náhľad sa spustí zobrazením stromovej štruktúry adresárov v rozšírenom náhľade funkcií.
> Potom môžete prehľadávať kompletnú adresárovú štruktúru na celom dátovom disku vášho počítača.

> Adresárová štruktúra (strom) sa zobrazí len v prípade, že Náhľad spustíte ako samostatný program. Kliknutím myši na symbol "Zobraziť strom" otvoríte alebo zavriete rozšírený náhľad funkcií s adresárovým stromom.

> Na pracovnej ploche sa vždy najprv zobrazí prvý obrazový súbor vybraného adresára, na storyboarde pod ním sa objaví náhľad všetkých obrazových súborov príslušného adresára.
> Kliknutím na snímok náhľadu v storyboarde sa táto fotografia umiestni na pracovnú plochu.
> Posuvníkom pod storyboardom posúvate náhľad fotografií v ňom.
> Inou možnosťou, ako otvoriť fotografie, je príkazom "Otvoriť fotografiu" z ponuky "Súbor" v riadku záhlavia.
> Pod ponukou "Súbor" sa skrývajú ešte ďalšie príkazy, a to pre uloženie a vymazanie súborov.

> ## Panel nástrojov pre rýchly štart

> ### Symbol "Zobraziť stromovú štruktúru adresárov"

> V adresárovej štruktúre potom vyhľadávate obrazové súbory rovnakým spôsobom ako v prieskumníkovi operačného systému.
> Obrazové súbory, ktoré tvoria obsah vybraného adresára, sa zobrazia v storyboarde alebo náhľade indexu ako miniatúry.

> ### Symbol "Zobraziť a upraviť metadáta"

> Metadáta sú informácie, ktoré sú uložené na pozadí súboru spolu s fotografiou, ale v samotnej fotografii sa nezobrazujú. Patria medzi ne napr. EXIF dáta, ktoré zahŕňajú informácie o výrobcovi fotoaparátu, modeli fotoaparátu, dátum záznamu, ktoré sú všetky uložené v digitálnom fotoaparáte.

> Ale ďalej to môžu byť tiež informácie ako napr. názov snímku, meno autora a komentáre. To sú metadáta, ktoré môžete pridávať a upravovať sami. Všetky tieto informácie môžu, ale aj nemusia byť k fotografii doplnené.

> • Ako Názov môžete použiť ľubovoľný text, ktorým fotografiu čo najpresnejšie identifikujete, napr. "Mallorca, pred vstupom do katedrály La Seu" alebo "Teta Betka pri vybaľovaní darčekov" atď.
> • Fotograf – tu zadajte autora alebo fotografa. Tým si udržíte prehľad o tom, kto fotografoval.
> • Do Copyrightu je možné uviesť, kto pre danú fotografiu vlastní práva užívania a reprodukcie. Spravidla to býva sám fotograf, avšak môže to byť napr. aj firma, ktorá zadala fotografickú zákazku alebo ktorá kúpila práva na reprodukciu.
> • Dátum zmeny, Dátum vytvorenia a Dátum vzniku zaznamenávajú digitálne fotoaparáty a operačné systémy zvyčajne automaticky.
> • Téma môže byť buď názov série fotografií alebo napr. udalostí, pri ktorej fotografie vznikli, napr. "Dovolenka Mallorca 2005" alebo "Teta Betka – oslava 80. narodenín".
> • Výrobca fotoaparátu a Model fotoaparátu sú údaje, ktoré spravidla zaznamenáva digitálny fotoaparát automaticky. Avšak niektoré programy na spracovanie fotografií tieto záznamy odstráni a vy ich môžete dodatočne opäť vložiť.
> • Názov programu vkladajú niektoré programy na spracovanie fotografií automaticky (PREZENTÁCIA tiež), pokiaľ v nich fotografiu znovu uložíte.
> • Komentáre môžu obsahovať postupnosť kľúčových slov, podľa ktorých súbor nabudúce ľahko nájdete. Alebo tu uvediete svoje osobné alebo technické poznámky k fotografii.
> • Hodnotenie zodpovedá počtu hviezdičiek, ktoré môžete pridávať klikaním na hviezdičky.
> Ide to od čísla 1 do 5; čím krajšia a podarenejšia je fotografia, tým väčší počet hviezdičiek by mala dostať. Tzn., že nezaujímavé fotografie sú označené 0; sú síce archivované, ale spravidla ich už nepoužijete. S 5 hviezdičkami označíte fotografie, ktoré sú podarené a ku ktorým sa radi vrátite. Fotografie si ohodnoťte podľa vlastného vkusu.

> Zmeny v metadátach sa okamžite ukladajú spolu s fotografiou za predpokladu, že v možnostiach programu nie je nastavené niečo iné.

> ### Symbol "Hľadať v metadátach načítaných fotografií"

> Tu môžete metadáta využiť pre vyhľadávanie určitých fotografií.
> Fotografie sa pritom triedia podľa metadát, ktoré spĺňajú zadané kritéria.
> Fotografie, ktoré tieto kritéria nespĺňajú, sa v storyboarde neobjaví.
> Informácie, podľa ktorých sa má v metadátach vyhľadávať, sa zadávajú v rozšírenom náhľade funkcií.

> • Fotografie môžete filtrovať podľa Dátumu vzniku.
> Čas sa vždy zadáva v nasledujúcom formáte: "deň/mesiac/rok hodina:minúta:sekunda".
> Chcete si napr. pozrieť všetky fotografie nafotené 03.05.2008?
> Nastavte Od: "03/05/2008 00:00:00" Do: "03/05/2008 23:59:59".
> Na storyboarde sa zobrazia iba snímky, ktoré vznikli v tomto časovom období.
> • S použitím Názvu vyhľadávate cielene konkrétnu fotografiu (alebo viac konkrétnych fotografií).
> Môžete zadať i len časť názvu. Po zadaní "darč" sa zobrazí aj fotografia s názvom "Teta Betka pri rozbaľovaní darčekov".
> • Rovnako tak Tému môžete využiť pre vyhľadávanie tak, že zadáte len časť názvu témy. Ak zadáte napr. "Mallorca", zobrazia sa fotografie s témou "Dovolenka Mallorca 2005" ale aj "Dovolenka Mallorca 2009" (samozrejme len za predpokladu, že taká téma existuje).
> • Fotografie môžete filtrovať aj podľa "Výrobcu fotoaparátu", "Model fotoaparátu", "Fotograf" alebo "Software" a samozrejme tiež podľa "Názov súboru".
> Aj tu stačí zadať len časť názvu.
> • Triediť môžete fotografie aj podľa hodnotenia.
> Pomocou Hodnotenie aspoň: zadáte počet hviezdičiek, ktoré musí fotografia najmenej mať,
> pomocou Hodnotenie najviac: počet hviezdičiek, ktoré môže mať maximálne.

> Po kliknutí na ikonu "Použiť" sa fotografie v storyboarde vyfiltrujú.
> Potom sa zobrazia už len fotografie, ktoré spĺňajú všetky zadané kritéria metadát.

> Kliknutím na "Zrušiť" sa triediace kritéria opäť vymažú a v storyboarde budú zobrazené všetky fotografie vybraného adresára.

> ### Symbol "Zobraziť okno efektov"

> Efekty sa používajú pre umelecké stvárnenie fotografií.
> Pre lepšiu prehľadnosť sú efekty tematicky rozdelené do troch záložiek:

> #### Záložka "Štandard"

> #### Pod touto záložkou nájdete:

> > #### · Stupne šedej

> > Týmto efektom sa vaša fotografia premení na stupne šedej a bude vyzerať ako stará čiernobiele fotografia. Originál Stupne šedej

> > · Sépia

> Fotografie získa vzhľad starej zažltnutej snímky.

> Originál Sépia

> · Čiernobiela

> Premení svetlé obrazové body na biele a tmavé na čierne.
> Nemýliť si so "stupňami šedej"; fotografie sa budú naozaj skladať len z farieb čierna a biela.

> Originál Čiernobiela

> · Zmäkčenie

> Fotografia získa rozostrený závoj.
> Okrem toho je možné fotografiu ešte aj zbaviť sýtosti (farby vyblednú) a prekryť bielou (umiestniť cez fotografiu biely závoj).

> Originál Zmäkčenie

> · Rozostrenie

> Tým je myslené pohybové rozostrenie.
> Pritom sa dá pomocou „jazdca“ zadať uhol pohybu a intenzitu rozostrenia.
> Neostrosť začína hodnotou 0° sprava doľava, pri 180° zľava doprava, pri 90° zdola hore a pri 270° zhora dole.
> Intenzitu je možné nastaviť v rozmedzí od 0 (bez rozostrenia) do 100 (silné rozostrenie).

> > Originál

> > Rozostrenie sprava doľava Rozostrenie zdola nahor

> · Ako pozadie

> Špeciálny efekt, ktorý zmení fotografiu tak, že môže poslúžiť ako decentný obrázok na pozadí.

> Originál Ako pozadie

> #### Záložka "Umenie"

> Pod záložkou "Umenie" nájdete efekty používané na umelecké stvárnenie fotografií.

> K dispozícii sú tieto efekty:

> ##### · Olejomaľba

> Fotografia získa vzhľad olejomaľby.
> Nastavením polomeru štetca získa obraz viac či menej na abstraktnosti.

> Originál Olejomaľba

> · Uhlík

> Takto by fotografia vyzerala, ako keby ju nakreslil umelec maliarskym uhlíkom.
> Sila tuhy určuje šírku kresby resp. rozotrenie tuhy po obrazovom plátne.

> Originál Uhlík

> · Reliéf

> Pomocou reliéfu pôsobí fotografia plastickým dojmom, vrátane svetelných aj tieňovacích efektov

> Originál Reliéf

> · Plagát

> Tento efekt zredukuje farby na fotografii, takže sa veľmi podobá na plagát.

> Originál Plagát

> #### Záložka "Skresliť"

> Tato záložka obsahuje efekty, ktoré súvisia s posunutím pixelov.

> skreslenie obsahuje tieto efekty:

> ##### · Vír

> Posunie obrazové body do kruhu okolo stredu obrazu.
> Obraz potom vyzerá ako vodný vír.
> Uhlom nastavíte intenzitu „rozvírenia“.

> Originál Vír

> · Oblúk

> Týmto efektom dôjde ku skresleniu fotografie do oblúku alebo kruhového výseku.
> Veľkosťou oblúka sa nastavuje veľkosť kruhového segmentu.
> Ak je jazdec celkom vľavo, potom nedôjde k žiadnemu skresleniu fotografie, ak je presne uprostřed, premení sa fotografia na polkruh, a ak je celkom vpravo, zakriví sa fotografia o 360° a získa kruhový tvar.
> Pomocou uhla otočenia otáčate oblúk okolo jeho osi.
> Ak je jazdec uprostred, je fotografia obrátená hore nohami.
> Vnútorným a vonkajším polomerom sa nastavuje šírka kruhu.
> Aj je jazdec na nastavenie vnútorného polomeru celkom vľavo (teda na 0), stane sa z kruhu kruhový výsek („kúsok torty“).

> Originál Oblúk

> · Implózia

> Efekt implózie vtiahne pixely do stredu fotografie.
> Intenzita efektu sa nastavuje posuvníkom.

> Originál Implózia

> · Explózia

> Efekt explózie roztiahne fotografiu od stredu k okrajom.
> Aj tu sa intenzita efektu nastavuje posuvníkom.

> Originál Explózia

> · Vlna

> Skreslí fotografiu do tvaru vlny.
> Dĺžka vlny ovplyvňuje, koľko vrcholov a údolí bude fotografia obsahovať, zatiaľ čo amplitúda určuje, ako budú vlny vysoké.

> Originál Vlna

> Symbol "Farebná korekcia"

> V tomto náhľade funkcií sú obsiahnuté príkazy na úpravu farieb a korekcií jasu.

> ##### · Kontrast

> Nastavením intenzity vybavíte fotografiu väčším či menším kontrastom.
> Pomocou jazdca regulujúceho hodnotu stredného odtieňa môžete ešte dodatočne poopraviť jas obrazu, pretože pri znížení kontrastu obraz o niečo stmavne a pri vyššom kontraste naopak mierne zbledne.

> ##### · Úprava farieb

> Pomocou úpravy farieb získa fotografia na farebnosti.

> Posuvníkom "Farebný odtieň" sa nastavuje, do akej farby má byt fotografia celkovo ladená, "Sýtosť" udáva, aké silné toto zafarbenie bude.

> ### Symbol "Otočiť/zmeniť veľkosť/zrkadliť alebo orezať fotografiu"

> ### · Orezanie

> Slúži na vystrihnutie/orezanie časti fotografie pomocou rámika buď v pevnom pomere strán (ako pri klasických záberoch) alebo v ľubovoľnom pomere strán.
> Pri pevne stanovených stranových pomeroch 3:2 a 4:3 (formát na šírku) a 2:3 a 3:4 (formát na výšku) zodpovedá rámček konkrétnemu pomeru strán.
> Ak posunutím rohových bodov pomocou myši zmeníte výšku rámčeka, zmení sa automaticky aj šírka a naopak.
> Pri voľnom výreze si môžete pomer strán stanoviť ľubovoľne.
> Kliknutím na symbol nožničiek v náhľade funkcií použijete funkciu orezanie.

> ##### · Zrkadliť

> Týmito symbolmi v náhľade funkcií môžete fotografiu zrkadliť horizontálne (postaviť na hlavu) alebo vertikálne (obrátiť stranovo).

> ##### · Otočiť

> Kliknutím na symboly rotácie otočíte fotografiu o 90° v smere alebo proti smeru hodinových ručičiek alebo o 180°.

> ##### · Zmeniť veľkosť

> Veľkosť fotografie sa uvádza v pixeloch.
> Pre zmenu veľkosti fotografie zadajte do políčiek pod "Nové:" nové rozmery.

> Ak je zaškrtnutá možnosť "Zachovať pomer strán", zmení sa pri zadaní novej šírky rovnakým pomerom hneď automaticky tiež výška a pri zadaní novej výšky adekvátne šírka.
> Pole pre zadanie pomeru strán je v tom prípade neprístupné.
> Kliknutím na "OK" sa fotografia prepočíta na novo nastavenú veľkosť.

> ### Symbol "Konfigurácia programu"

> Tu môžete robiť rôzne nastavenia programu.

> ##### · Maximálna veľkosť vyrovnávacej pamäti:

> Vyrovnávacia pamäť je časť operačnej pamäti (RAM) vášho počítača, ktorú si môže pre seba rezervovať PREZENTÁCIA na zobrazovanie a výpočty fotografií.
> Príliš nízka hodnota znižuje síce spotrebu pamäti, spomaľuje však na druhej strane PREZENTÁCIU.
> Vysoká hodnota zaisťuje rýchlejšie spracovanie PREZENTÁCIE. Ostatné súbežne bežiace programy na počítači sa tým však môžu spomaliť.
> Veľkosť vyrovnávacej pamäti sa nastavujte v rozmedzí medzi 256 a 1024 MB.
> Ak je vyrovnávacia pamäť nastavená nižšia než 256 MB, dochádza najmä pri práci s objemnými obrazovými dátami k permanentnému prístupu na pevný disk, čo celý počítač spomalí.
> Inak platí: predovšetkým pohyb v storyboarde sa významne urýchli nastavením vyššej vyrovnávací pamäti.
> Ale viac než 1024 MB nevie operačná pamäť počítača väčšinou poskytnúť.

> ##### · Uložiť fotografie ako:

> Tu nastavíte požadovaný formát súboru (koncovku súboru) pre svoje fotografie.
> S touto koncovkou sa budú potom spracované fotografie ukladať.
> Na výber máte tieto formáty: bmp, jpeg, jpg, png, ppn, xbm a xpm.
> Bežné formáty sú jpg a png.

> ##### · Východzí adresár:

> To je zložka, ktorá sa v stromovej štruktúre otvorí po spustení PREZENTÁCIE.
> Obrazové súbory z tohto adresára sa potom zobrazí v storyboarde.
> Tlačidlom "Vybrať adresár" otvoríte dialóg, v ktorom môžete požadovaný adresár vybrať.

> ##### · Uložiť fotografie do:

> To je adresár, do ktorého Náhľad uloží spracované fotografie.
> Pokiaľ nie je vybraný žiadny, je to bežne aktuálne otvorený adresár v Náhľade.
> Tlačidlom "Vybrať adresár" otvoríte dialóg, v ktorom môžete požadovaný adresár vybrať.

> ##### · Čas zobrazenia pri náhľade:

> Fotografie aktuálne otvoreného adresára si môžete nechať postupne automaticky premietať.
> Tu nastavíte čas v sekundách, počas ktorého sa má každá fotografia premietať, než sa objaví nasledujúca.

> ##### · Prepísať originál pri zmene metadát

> Týmto zaškrtávacím políčkom určíte, či sa majú metadáta fotografie uložiť ihneď po vykonaní zmeny alebo až po potvrdení tlačidlom "Uložiť".
> Ak je toto políčko zaškrtnuté, nemusíte fotografiu zvlášť ukladať, keď chcete metadáta pre túto fotografiu použiť.

> Klepnutím na "Použiť" sa možnosti programu uložia a zaktivujú.
> Príslušný dialóg sa objaví aj potom, čo opustíte programové nastavenia bez prechádzajúcej voľby „Použiť“.

> ### Symbol "Korekcia červených očí"

> Červené oči" často vznikajú pri fotografovaní bleskom v tmavom prostredí. Pritom sa za zníženej viditeľnosti doširoka roztvorená zrenica bleskom ožiari, čo na zábere pôsobí nepekne.

> ##### · Opraviť celú fotografiu

> Táto funkcia automaticky vyhľadá na celej fotografii zhruba kruhové červené oblasti pixelov a stmaví ich.
> Hodí sa skvele aj na súčasnú korekciu červených očí viacerých osôb na fotografii.
> To je ale spojené s rizikom, že súčasne dôjde k stmavnutiu aj iných červených miest na fotografii.

> ##### · Vybrať oblasť

> Pomocou tejto funkcie sa cez fotografiu pretiahne okienko, ktoré vymedzí oblasť, pre ktorú sa korekcia vykoná. Potom sa vyhľadajú a upravia približne kruhové a červené oblasti bodov len v tejto vybranej oblasti. Eliminuje sa tak riziko stmavnutia iných červených miest mimo vybranú oblasť.

> ##### · Vybrať bod

> Kliknite myšou priamo na červené oko na fotografii. Pre tento účel si môžete fotografiu priblížiť funkciou zoom.
> Potom stmavnú len červené pixely susediace s vybraným bodom. To znamená, že tento postup musíte použiť pre každé červené oko samostatne.
> Je to však najistejší spôsob, ako červené oči spoľahlivo opraviť.
> Kliknutím na "Opraviť" sa oprava červených očí realizuje.

> ### Symbol "Náhľad zapnúť/vypnúť"

> Spustí automatické premietanie fotografií z aktuálneho adresára na celú obrazovku.
> Pokiaľ v priebehu premietania umiestnite na spodný okraj monitoru kurzor myši, objaví sa panel nástrojov.
> Pomocou symbolov na lište (zľava doprava) môžete prepnúť na predchádzajúci obrázok, ukončiť alebo pozastaviť premietanie, alebo prejsť na ďalšiu fotografiu.
> Čas, ako dlho sa má každá fotografia zobrazovať, môžete zmeniť v nastaveniach programu.
> Keď premietanie ukončíte, zostáva náhľad stále ešte v režime na celú obrazovku, ktorý môžete ukončiť kliknutím na symbol s dvomi uhlopriečnymi šípkami.

> ### Symbol "Môj CEWE Fotosvet na objednanie fotografií alebo na vytvorenie CEWE FOTOKNIHY"

> Spustí program Môj CEWE Fotosvet na spracovanie fotografií a objednávky.

> ## Zobrazovacia a navigačná lišta

> Pomocou zobrazovacej a navigačnej lišty môžete zmeniť náhľad vybranej fotografie a pohybovať sa v rámci vybraného adresára.
> Okrem toho umožňuje bez problému cez menu rýchly prístup k často používaným funkciám.

> ### · Funkcia zoom

> Vľavo v zobrazovacej a navigačnej lište sú symboly s lupou a zoomovací posuvník. Týmito nástrojmi môžete zväčšiť alebo zmenšiť vzhľad fotografie.

> Tip: Ak používate myš so skrolovacím kolieskom, môžete ho použiť aj na plynulé zväčšovanie a zmenšovanie.

> ### · Hviezdičky na hodnotenie

> Zadaním počtu hviezdičiek môžete fotografiu rýchlo a jednoducho ohodnotiť alebo hodnotenie zmeniť.
> Čím krajšia a podarenejšia je fotografia, tým väčší počet hviezdičiek by mala dostať Hodnotenie zodpovedá počtu hviezdičiek, ktoré môžete pridávať klikaním na hviezdičky.

> Ide to od čísla 1 do 5; čím krajšia a podarenejšia je fotografia, tým väčší počet hviezdičiek by mala dostať. Tzn., že nezaujímavé fotografie sú označené 0; sú síce archivované, ale spravidla ich už nepoužijete. S 5 hviezdičkami označíte fotografie, ktoré sú podarené a ku ktorým sa radi vrátite. Fotografie si ohodnoťte podľa vlastného vkusu.

> ### · Symbol pre náhľad indexu

> Klepnutím na tento symbol (mriežku) sa zmení náhľad. Namiesto len jedného veľkého záberu a storyboardu sa teraz objavia všetky fotografie v bloku ako miniatúry.

> ### · Navigačné šípky

> Symboly "Zobraziť predchádzajúcu fotografiu" a "Zobraziť nasledujúcu fotografiu" si môžete zobraziť predchádzajúcu (šípka doľava) alebo nasledujúcu (šípka doprava) fotografiu vo väčšom.
> Kliknutím na "Na celú obrazovku zap./vyp." (symbol s dvomi uhlopriečnymi šípkami) zmeníte zobrazenie na celú obrazovku.
> Obrázok bude zobrazený na celú obrazovku. Zobrazovacia a navigačná lišta na spodnom okraji sa objaví len vtedy, keď nad ňu nabehnete kurzorom myši.
> Zobrazenie na celú plochu monitora ukončíte kliknutím na rovnaký symbol v zobrazovacej a navigačnej lište alebo stlačením klávesy "ESC" na klávesnici.
> Voľbou "Otočiť aktuálnu fotografiu o 90° doľava" a "Otočiť aktuálnu fotografiu o 90° doprava" (kruhové šípky) otočíte vybraný obrázok doprava (v smere hodinových ručičiek) alebo doľava (proti smeru hodinových ručičiek).

> ### · Symbol Zmazať

> Než kliknete na symbol "Zmazať aktuálnu fotografiu z pevného disku" (kôš), dobre si to rozmyslite; tento príkaz zmaže originálny snímok nenávratne z pevného disku.

> ### · Symbol Zapamätať

> PREZENTÁCIA vytvorí zoznam zapamätaných fotografií. Kliknutím na tlačidlo „Použiť fotografiu“ sa aktuálne vyznačená fotografia uloží do zoznamu.

> V programe Môj CEWE Fotosvet na spracovanie a objednávanie fotografií sa všetky takto zapamätané snímky zobrazia vo výbere objektov „Fotografie“ a pod otváracím menu „Zapamätať fotografie“. Tak môžete cielene vyberať fotografie, s ktorými budete chcieť neskôr pracovať v objednávacom programe. Zapamätané fotografie sú zobrazené v storyboarde aj v náhľade indexu označené vpravo hore zeleným symbolom.

> ## Záhlavie

> Rovnaké príkazy, ktoré sú v lište s rýchlym prístupom, nájdete aj v riadku záhlavia, resp. v príslušnom rozbaľovacom menu. Pre množstvo príkazov, ktoré sa v tomto menu nachádzajú, sú k dispozícii tiež príslušné klávesové skratky (shortcuts).
> Príkazy sa tak dajú zadávať aj priamo z klávesnice, čím ušetríte čas a práca je tak plynulejšia.

> ### Rozbaľovacie menu "Súbor"

> K dispozícii máte nasledujúce funkcie:

> ##### · "Načítať fotografie"

> Ak kliknete na tento príkaz, otvorí sa náhľad funkcií so stromovou štruktúrou súborov. Nájdete adresár, v ktorom sú fotografie, ktoré chcete otvoriť v PREZETÁCII, spracujete v CEWE Fotoknihe, alebo ktoré budete chcieť postupne upraviť alebo objednať.

> ##### · "Uložiť fotografie ako"

> Ak chcete otvorenú fotografiu uložiť do iného adresára alebo pod iným názvom, kliknite na „Uložiť fotografiu ako“. Otvorí sa dialógové okno s obsahom adresára, v ktorom sa nachádza vybraná fotografia.

> Kliknutím na adresárový riadok sa otvorí cesta, kade sa dostanete ku všetkým ostatným zložkám vo vašom počítači, z ktorých môžete vybrať ten, ktorý sa vám na uloženie hodí.
> V ponuke „Názov súboru“ môžete zadať nový názov, pod ktorým chcete fotografiu uložiť.
> Ak chcete vybrať iný adresár než ten, ktorý vám program ponúka, môžete šípkami vpravo vedľa cesty otvoriť predchádzajúci alebo nasledujúci adresár. Šípka hore otvorí vždy nadradený adresár.
> Kliknutím na symbol zložky vedľa šípok vytvoríte nový adresár, v ktorom potom môžete fotku uložiť.
> Oba symboly vpravo vedľa znaku zložky slúžia pre zmenu náhľadu súborov. Môžete vybrať buď zoznam alebo detaily.
> Ak zvolíte detaily, objavia sa vedľa názvu súboru tiež informácie o jeho veľkosti, formáte a dátumu poslednej zmeny.

> ##### · "Uložiť fotografie do adresára"

> Namiesto jednej fotografie sa tu uloží celý obsah otvoreného adresára do iného adresára.
> Ukladanie funguje rovnako ako "Uložiť fotografiu ako", ale jednotlivým fotografiám nemôžete dať nový názov.

> ##### · "Zmazať fotografiu"

> Funkciou "Zmazať fotografiu" odstránite vybranú fotografiu z pevného disku.

> ##### · "Zrušiť zmeny"

> Pokiaľ aktuálne spracovanú fotografiu sami neuložíte, môžete týmto príkazom urobené úpravy zrušiť. Dočasná fotografia obsahujúca zmeny sa zmaže.

> ##### · "Zapamätať fotografiu"

> Ak chcete fotografiu použiť v programe Môj CEWE Fotosvet na spracovanie a objednávanie fotografií, môžete si ju týmto príkazom označiť.
> Obrazový súbor sa pritom nikam nepresunie ani neskopíruje, ale do zoznamu sa na neho vytvorí odkaz (link) .
> Zapamätané fotografie sú potom v storyboarde aj v náhľade indexu označené vpravo hore zeleným symbolom.
> V programe Môj CEWE Fotosvet sa všetky zapamätané snímky zobrazia vo výbere objektov "Fotografie" pod rozbaľovacím menu "Zapamätať fotografie".

> ##### · "Spustiť objednávku"

> Spustí v novom okne program Môj CEWE Fotosvet na spracovanie fotografií a objednávky.

> ##### · "Zrušiť zapamätané fotografie"

> Zmaže zoznam so zapamätanými fotografiami. Samotné fotografie sa pritom ale nezmažú.

> ##### · "Možnosti"

> Tu si program mažete prispôsobiť svojim osobným potrebám. Podrobný popis možností nájdete v popise symbolu "Konfigurácia programu".

> ##### · "O programe…"

> Tu získate všetky informácie o výrobcovi softvéru, copyrighte a verzii používaného programu.

> ##### · "Koniec"

> Ak chcete PREZENTÁCIU ukončiť, kliknite na "Koniec".

> ### Rozbaľovacie menu "Navigácia"

> Ak ste otvorili adresár obsahujúci viac obrazových súborov, zobrazia sa dole v storyboarde všetky fotografie. Aktuálne vybraná fotografia sa objaví hore v okne objektov.
> Pomocou voľby "ďalšia fotografia" a "predchádzajúca fotografia" môžete fotografiami postupne "listovať".
> Kliknutím na "prvá fotografia" resp. "posledná fotografia" sa otvorí vždy prvá alebo posledná fotografia v zvolenom adresári

> ### Rozbaľovacie menu "Zobraziť"

> V rozbaľovacom menu "Zobrazenie" nájdete nasledujúce možnosti:

> ##### · "Náhľad"

> Príkazom "Náhľad" si môžete postupne nechať na celej obrazovke premietnuť všetky fotografie zo zvoleného adresára.
> Dobu, po ktorú sa bude každá fotografie zobrazovať, si môžete nastaviť v ponuke "Súbor" --> "Možnosti".
> Podrobnosti o prezentácii nájdete v predchádzajúcom texte v popise symbolu "Prezentáciu zapnúť/vypnúť.

> ##### "Prispôsobiť oknu"

> Vybraná fotografie sa prispôsobí pracovnej ploche tak, aby bola vidieť celá.
> Pomer strán zodpovedá rovnakému pomeru strán originálu.

> ##### "Vyplniť okno"

> Dostupná pracovná plocha sa celá vyplní fotografiou.
> Pritom sa v prípade potreby roztiahne do šírky a do výšky.
> Stranový pomer teda nezodpovedá originálu.

> ##### "Originálna veľkosť"

> Fotografia sa zobrazí v plnej veľkosti. Jeden obrazový bod (pixel) na fotografii pritom odpovedá jednému obrazovému bodu vášho monitoru.
> Pokiaľ by bol väčší, než dostupná pracovní plocha, budú vidieť len časti fotografie.
> Ak nabehnete kurzorom myši nad fotografiu, objaví sa symbol ruky, ktorým môžete pri stlačení tlačidla myši pohybovať fotografiou v okne sem a tam.

> ##### "Mriežka"

> Všetky fotografie vybraného adresára budú zobrazené ako na montážnom stole pre diapozitívy vedľa sebe resp. nad sebou.
> Storyboard sa pritom skryje.

> ##### "Storyboard zap/vyp"

> Táto funkcia umožňuje zapnúť alebo vypnúť storyboard s náhľadmi fotografií.

> ##### "Celá obrazovka zap/vyp"

> Pokiaľ túto funkciu aktivujete, zobrazí sa fotografia na celú obrazovku.
> Pritom zostane viditeľná len zobrazovacia a navigačná lišta.
> Záhlavie, panel nástrojov, štruktúra adresárov a storyboard sú skryté.
> Pokiaľ chcete toto zobrazenie zase opustiť, kliknete na "Esc" na klávesnici alebo v zobrazovacej a navigačnej lište na symbol "Celá obrazovka" (uhlopriečne šípky).

> ##### "Zväčšiť" a "Zmenšiť"

> Kliknutím na "Zväčšiť" resp. "Zmenšiť" sa vybraná fotografia o jeden stupeň zväčší alebo zmenší.

> Tip: Ak používate myš so skrolovacím kolieskom, môžete ho použiť aj na plynulé zväčšovanie a zmenšovanie.

> ### Rozbaľovacie menu "Upraviť"

> K dispozícii máte nasledujúce možnosti úprav:

> ##### "Otočiť o 90° doprava"

> Otočí fotografiu o 90° v smere hodinových ručičiek.

> ##### "Otočiť o 90° doľava"

> Otočí fotografiu o 90° proti smeru hodinových ručičiek

> ##### "Otočiť o 180°"

> Otočí fotografiu o 180° na hlavu.

> ##### "Vertikálne zrkadlenie"

> Zobrazí vertikálny zrkadlový obraz, takže bude "stranovo obrátený".

> ##### "Horizontálne zrkadlenie“

> Zobrazí horizontálny zrkadlový obraz, takže bude "hore nohami".

> ##### "Zmeniť veľkosť fotografie

> Zmení fotografiu na novú požadovanú veľkosť.
> Podrobnosti k tejto funkcii nájdete v texte vyššie pri popise symbolu "Otočiť/zmeniť veľkosť/zrkadliť alebo orezať fotografiu".

> ##### "Kontrast" "Jas, sýtosť farebný odtieň"

> ##### "Gamma korekcia"

> Na elimináciu "efektu červených očí".
> Podrobnosti nájdete v texte v časti "Nastavenie korekcie červených očí.

> ##### · "Zobraziť korekciu červených očí"

> Na elimináciu "efektu červených očí".
> Podrobnosti nájdete v texte v časti "Nastavenie korekcie červených očí..

> ### Rozbaľovacie menu "Efekty"

> V rozbaľovacom menu "Efekty" máte k dispozícii rovnaké funkcie, ako sú popísané pri symbole "Zobraziť okno efektov".

> ### Rozbaľovacie menu "Hľadať"

> ##### · "Hľadanie v metadátach"

> Pomocou tejto vyhľadávacej funkcie môžete v počítači hľadať konkrétne fotografie.
> Predpokladom je, že metadáta vašich fotografií obsahujú zodpovedajúce kľúčové slová alebo hľadané výrazy.
> Podrobnosti o metadátach a vyhľadávaní v nich nájdete v texte k symbolom "Zobraziť a upraviť metadáta" a "Hľadať v metadátach načítaných fotografií".