# Lišta nástrojov objektov

V lište nástrojov objektov nájdete symboly/tlačidlá najdôležitejších nástrojov a príkazov, ktoré sa dajú aplikovať na označené objekty v editore produktu, alebo ktorými sa dá vložiť nový objekt do editora.

Pre lepšiu prehľadnosť sú symboly zoradené tematicky v tzv. skupinách nástrojov.

Pri nastavení kurzora myši na symbol príkazu zobrazí sa po chvíli typ na jeho použitie a príslušný príkaz.

Keďže rozlíšenie mnohých obrazoviek počítača neposkytuje dostatok miesta na zobrazenie všetkých nástrojov na lište, sú niektoré zoskupené do skupín. Skupiny sú označené symbolom " " vedľa ikony nástroja. Kliknutím na " " sa zobrazia všetky skryté ikony nástrojov príslušnej skupiny.

Tip: Často sa príkazy z lišty výberu objektov a niektoré ďalšie príkazy nachádzajú aj v kontextovom menu (pravé tlačidlo myši).

Nasledujúce nástroje nie sú vždy k dispozícii pre všetky produktové skupiny. V tom prípade sa zobrazia sivou farbou.

Skupina nástrojov "Všeobecné"

Symbol "Uložiť"

Pomocou tohto nástroja môžete Váš projekt kedykoľvek uložiť v aktuálnom stave.

Ak projekt ukladáte prvýkrát, otvorí sa dialógové okno, kde musíte určiť kam sa má produkt uložiť a pod akým menom.

Symbol "Otvoriť iný projekt"

Tu môžete otvoriť už existujúci projekt a ďalej ho upravovať alebo objednať. Otvorí sa dialógové okno, v ktorom vyberiete miesto uloženia a názov projektu.

Symbol "Uložiť ako ..."

To isté ako "Uložiť", ale projektu môžete dať iný názov, aby ste si napr. vytvorili kópiu alebo archivovali rôzne verzie projektu.

Symbol "Asistent CEWE ..."

Otvorí asistenta prislúchajúceho k vytváranému produktu. Napr. Asistenta CEWE Fotoknihy, ktorý Vám zjednoduší a čiastočne zautomatizuje vytváranie produktu.

Skupina nástrojov "Spracovať"

Symbol "Vrátiť späť"

Zruší posledný vykonaný príkaz.
(Aktívne len v prípade, že bol nejaký príkaz vykonaný.)

Symbol "Posledný vrátený príkaz ešte raz vykonať"

Vykoná naposledy zrušený príkaz znovu.
V podstate vráti posledne vykonané "vrátenie" späť.
(Aktívne len v prípade, že bol predtým použitý príkaz "vrátiť späť".)

Symbol "Pomocný raster"

Týmto nástrojom môžete zapnúť alebo vypnúť pomocný raster, ktorý Vám pomôže pri umiestňovaní prvkov do produktu. Tento raster nebude v produkte vytlačený. Rámčeky usporiadania sa umiestnia na najbližší bod rastra.

Hustotu rastra a priskakovanie sa dajú nastaviť v "Možnosti" v časti "Editor".

Symbol "Stiahnuť fotky a texty z internetu"

Pomocou hľadania kľúčových slov Vám budú ponúknuté obrázky z locr.com alebo Wikipedia GeoNames na stiahnutie. Tieto obrázky často obsahujú aj geografické údaje (zem. Šírka a dĺžka), aby sa dali geograficky zaradiť. Na locr.com sa dajú pomocou rozšírenej funkcie hľadania na základe zem. šírky a dĺžky nájsť obrázky z konkrétnej oblasti. K obrázkom sú k dispozícii aj popisy.

Symbol "Skopírovať označenú oblasť"

Skopíruje označenú oblasť do medzipamäte a originál nechá na pôvodnom mieste.

Symbol "Vložiť"

Vloží objekty z medzipamäte opäť na pracovnú plochu editora.

Symbol "Vyrezať označenú oblasť"

Skopíruje označené objekty do medzipamäte a originálne objekty odstráni.

Symbol "Vymazať"

Vymaže označené objekty.

Skupina nástrojov "Usporiadanie"

Symbol "Automatická úprava usporiadania pri pridávaní alebo mazaní fotiek"

Keď vložíte nový rámček na obrázok alebo niektorý rámček s obrázkom odstránite z aktuálnej strany produktu, použije softvér automaticky niektoré z uložených usporiadaní vhodných pre daný počet obrázkov, aby sa dosiahlo optimálne rozloženie rámčekov. Ak neexistuje vhodné usporiadanie, softvér Vás upozorní správou.
Túto funkciu môžete týmto tlačidlom vypnúť alebo zapnúť.

Symbol "Uložiť usporiadanie"

Ak si sami upravíte niektoré usporiadanie, alebo si vytvoríte nové, môžete si ho uložiť, aby ste ho mohli použiť aj na ďalších stranách.
Usporiadanie sa potom objaví vo výberovom okne a je označené hviezdičkou.

Symbole "Objekt otočiť proti smeru hod. ručičiek" a " Objekt otočiť v smere hod. ručičiek "

Tieto nástroje otočia označený rámček (vrátane obsahu) vždy o 90°.
Ak chcete obrázok alebo text zobraziť „hore nohami“, kliknite na tento nástroj dvakrát.

Symbol "Použiť najbližšie vhodné usporiadanie"

Pokiaľ sú k dispozícii ďalšie vhodné usporiadania, po klikaním na toto tlačidlo sa budú postupne zobrazovať. Môžete si tak vybrať také usporiadanie, ktoré sa Vám najviac páči.
Táto funkcia neberie ohľad na textové polia, doteraz vložené textové polia budú vymazané!

Symbol "Vložiť čísla strán..."

Len pri fotoknihách, keďže sa skladajú z viacerých strán.

Označením políčka "Zobraziť čísla strán" zapnete zobrazenie číslovania strán.

Všeobecne

Zadajte, od ktorej strany sa číslovanie má zobrazovať. Ak, napríklad, na prvej strane uvádzate obsah svojej fotoknihy, stačí mať číslovanie zapnuté až od druhej strany.

Čísla strán si môžete vybrať z nasledovných formátov:
arabské číslice (1, 2, 3, ...)
malé rímske číslice (i, ii, iii, ...)
veľké rímske číslice (I, II, III, ...)
malé písmená (a, b, c, ...) a
veľké písmená (A, B, C, ...).

Štandardne je nastavené číslovanie „Strana %“.
Znak percenta predstavuje konkrétne číslo a nesmie byť vymazané, ostatný text môže byť ľubovoľne upravený.

„Strana %“ predstavuje „Strana 1“, „Strana 2“, „Strana 3“, atď.

„- % -“ predstavuje „- 1 -“, „- 2 -“, „- 3 -“, atď.

a „Fotokniha strana %, svadba Janky a Petra“ predstavuje „Fotokniha strana 1, svadba Janky a Petra“, „Fotokniha strana 2, svadba Janky a Petra“, atď.

Odstup číslovania od okraja strany sa dá nastaviť v intervale 1 až 10 mm.

Umiestnenie

Možné sú nasledovné umiestnenia číslovania na stranách:

Strana 1 | Strana 1 |  | Strana 1 | Strana 1 |  | Strana 1 | Strana 1
vnútri hore |  | hore v strede |  | na kraji hore

Strana 1 | Strana 1 |  | Strana 1 | Strana 1 |  | Strana 1 | Strana 1
vnútri dolu |  | dolu v strede |  | na kraji dolu

Formátovanie

Formátovanie textu pre číslovanie umožňuje bežné nastavenie typu písma, jeho veľkosti a farby.

Navyše môžete zmeniť farbu a hrúbky okraja číslic a pridať farbu pozadia. Farba pozadia sa zobrazí na celej šírka strany, pretože textové pole číslovania je takto nadefinované.

Tip: Ak uprednostňujete čierne pozadie strán, vyskúšajte žltý okraj čiernych číslic na dosiahnutie neónového efektu. Príklad:

Symboly "Objekt o jednu úroveň dopredu" a "Objekt o jednu úroveň dozadu".

Rámčeky usporiadaní sa môžu čiastočne prekrývať.

Týmto príkazom môžete určiť poradie, v ktorom sú na seba ukladané jednotlivé rámčeky, teda, ktoré rámčeku sú na pozadí a ktoré vpredu.

Textové rámčeky sú umiestnené vždy vpredu a môžu byť medzi sebou premiestňované, ale nikdy nemôžu byť umiestnené pod obrázkom.

V oblasti pod šípkou:

Symbol "Objekty vycentrovať horizontálne"

Uloží označené rámčeky vycentrované vedľa seba.
Určujúci je posledný vybraný objekt.

Symbol " Objekty vycentrovať vertikálne "

Uloží označené rámčeky vycentrované nad sebou.
Určujúci je posledný vybraný objekt.

Symbol " Objekty vycentrovať vpravo "

Uloží vybrané objekty zarovnané vpravo.
Určujúci je posledný vybraný objekt.

Symbol " Objekty vycentrovať vľavo "

Uloží vybrané objekty zarovnané vľavo.
Určujúci je posledný vybraný objekt.

Symbol "Objekty zarovnať nadol"

Uloží vybrané objekty zarovnané nadol.
Určujúci je posledný vybraný objekt.

Symbol "Objekty zarovnať nahor"

Uloží vybrané objekty zarovnané nahor.
Určujúci je posledný vybraný objekt.

Symbol "Zjednotiť natočenie objektov"

Otočí vybrané objekty pod rovnakým uhlom.
Určujúci je posledný vybraný objekt

Symbol "Zjednotiť veľkosť objektov"

Zjednotí veľkosť označených rámčekov.
Určujúci je posledný vybraný objekt

Symbol "Umiestniť objekt (veľkosť, umiestnenie, natočenie)"

Otvorí dialógové okno "Umiestniť rámčeky", pomocou ktorého môžete umiestniť rámček s milimetrovou presnosťou, otočiť o želaný uhol (Otočenie), zadať presnú veľkosť a faktor zväčšenia. Tieto nastavenia môžete zadať naraz na viacero práve vybraných objektov.

V dialógovom okne sú štyri záložky "Umiestnenie", "Otočenie", "Veľkosť" a "Zoom".

Nastavenie "Zachovať..." sú štandardne aktívne.

"Umiestnenie"

Tento príkaz umožňuje presné umiestnenie obrázkov a textov.

Ako podklad je udávaná šírka strany (pri vertikálnych) alebo výška strany (pri horizontálnych).
Pri CEWE fotoknihách sa šírka strany vzťahuje na celú dvojstranu.

Možné posunutia:

Možné posunutia:
Predtým: |  |  | „Všetky obrázky posunúť rovnako“ |
„Stred obrázku umiestniť na niektorú horizontálu“ |  |  | „Stred obrázku umiestniť na niektorú vertikálu“ |
„Zarovnať na vertikále vpravo“ |  |  | „Zarovnať na vertikále vľavo“ |
„Zarovnať na horizontálu dolu“ |  |  | „Zarovnať na horizontálu hore“ |

Stred, vpravo, vľavo, dolu a hore sa vždy vzťahujú na rámčeky.
Horizontály a vertikály sa vzťahujú na plochu editora produktu.
Pri zarovnaní na stred ešte existuje možnosť vycentrovať rámček na stred strany.

Upozornenie: Nepresúvajte obrázky a texty tak, aby sa dostali mimo pracovnú plochu editora. Po ich odznačení už nebudete mať možnosť ich vrátiť späť, z Vašej objednávky budú automaticky odstránené.

"Otočenie"

Pri voľbe "Zadať otočenie" sa obrázky otočia na absolútnu hodnotu voči pracovnej ploche editora.

Pri voľbe „Otočiť obrázky“ je otočenie relatívne a vzťahuje sa na obrázok alebo rámček. Ak už rámček bol otočený, nové otočenie sa k nemu pripočíta.

Týmto príkazom je možné otáčať aj textové rámčeky.

"Veľkosť"

Dá sa nastaviť presná veľkosť rámčeka v centimetroch, alebo sa rámček dá percentuálne zväčšiť alebo zmenšiť. Tento príkaz sa dá použiť aj na textové rámčeky.

"Zoom"

Faktor zoom-u určuje zväčšenie obrázka vo vnútri rámčeka.

Môžete zachovať aktuálny faktor zoom-u, alebo nastaviť nový faktor zväčšenia.
Faktor sa zadáva číselne v percentách.

Táto funkcia nemá vplyv na textové polia. Ak chcete zväčšiť písmo, musíte ho naformátovať.

Skupina nástrojov "Text"

Symbol "Nový text"

Nové textové pole vložíte kliknutím na nástroj "Nový text" v lište nástrojov alebo prostredníctvom kontextového menu (pravé tlačidlo myši na ploche editora).

Nové textové pole je štandardne umiestnené v vľavo hore na strane.

Na želané miesto ho musíte presunúť.
V novom textovom poli je štandardne napísaní "- Váš text -".

Výberové pole "Typ písma"

Zoznam typov písma inštalovaných na Vašom počítači. Jednotlivé písma sú označené svojím menom napísaným príslušným typom písma.

Symboly
"Text tučným písmom"
"Text kurzívou"
"Text podčiarknuť"

Pre stanovenie tzv. "rezu" písma a podčiarknutie označeného textu

Symbol "Určiť farbu textu"

Slúži na určenie farby označeného textu.

Symbol "Stanoviť farbu pozadia textového poľa"

Vyfarbí pozadie celého textového poľa zvolenou farbou.

Výberové pole Veľkosť písma

Zoznam možných veľkostí písma. V tomto poli môžete veľkosť písma zadať aj numericky.

V oblasti pod šípkou:

Symboly:
"zarovnať vľavo"
"zarovnať vpravo"
"zarovnať na stred"
"zarovnať do bloku"

To sú tzv. formáty odsekov na zarovnanie textu v textovom poli. Upravia celý odsek, v ktorom sa práve nachádza kurzor alebo na všetky označené odseky.

Ak chcete zarovnať len niektoré časti textového poľa, použite skupinu príkazov "Ďalšie nastavenia textu..." z kontextového menu označeného textu.

Symbol: "Zmeniť viac textových polí"

Otvorí sa dialógové okno "Nastavenia textu".
Tu môžete nastaviť všetky možné vlastnosti textového poľa, napr. typ písma a farby, ale aj odstup medzi textom a rámčekom textu a farebné lemovanie písma, ku ktorým inak nemáte prístup.

Zakliknite štvorček pre vlastnosťou, ktorú chcete zmeniť.

Upozornenie: Tieto nastavenia sa prejavia vo všetkých oblastiach textového poľa. Ak teda zmeníte veľkosť písma a predtým ste naformátovali nadpis v niektorom textovom poli, toto formátovanie sa prepíše.

Zmeny formátovania textu môžete použiť zakliknutím príslušného štvorčeka aj len na vybrané textové pole (alebo vybrané textové polia), na všetky textové polia v CEWE Fotoknihe alebo len na novo vytvorené textové polia.

Zmeny formátovania textov Zmeny formátovania sa prejavia na novom texte písanom vpravo od kurzora alebo na označené časti textu. Ak teda chcete dodatočne zmeniť formátovanie textu, musíte ho označiť. Jednotlivé časti textu označíte pomocou stlačeného ľavého tlačidla myši, alebo nastavení kurzora na začiatok textu, ktorý chcete zmeniť a potom pri stlačenej klávese "Shift" kliknite na koniec textu. Celé jedno slovo označíte dvojklikom. Celý obsah textového poľa označíte kombináciou kláves "Ctrl" + "a".

Skupina nástrojov "Foto"

Symbol "Nová fotka"

Vytvorí v usporiadaní nový rámček pre fotografiu, do ktorého potom musíte vložiť fotografiu.

Následne môžete zmeniť veľkosť, umiestnenie a otočenie rámčeka.

Ak vytvoríte nový rámček a súčasne máte v editore označený už vložený rámček, prevezme nový rámček veľkosť označeného rámčeka.
Tak môžete pohodlne vkladať rámčeky rovnakej veľkosti.

Pozri aj kapitolu "Práca s usporiadaniami".

Symboly:
"Zmenšiť fotografiu"
"Zväčšiť fotografiu"

Tieto nástroje menia veľkosť obrázku v rámčeku. S ich pomocou môžete, napríklad, určiť výrez obrázku. Zväčšený obrázok môžete ešte v rámčeku posúvať pomocou stlačeného ľavého tlačidla myši.

Zväčšovať a zmenšovať obrázok môžete aj pomocou kolieska na myši.

Nezabudnite si všímať indikátor kvality! Pri zväčšovaní obrázka klesá jeho rozlíšenie.

Symbol "Upraviť rámček a tieň okolo fotky..."

Obrázky môžete zvýrazniť aj pridaním rámčekov.
Rámčeku môžete priradiť jeho hrúbku a farbu.

K obrázku môžete pridať aj tieň (vhodné zvlášť pri svetlých pozadiach). Obrázok potom pôsobí, akoby sa vznášal kúsok nad pozadím.
Pre tieňovanie môžete nastaviť odstup, intenzitu (kryciu silu) a smer. Smer nastavíte posunom symbolu slnka okolo zemegule.

V náhľadovom okne si môžete skontrolovať výsledok Vašich nastavení.

Nastavenia pre rámček a tieň môžete použiť na aktuálne vybraný obrázok, pre všetky obrázky na aktívnej strane alebo pre všetky obrázky na všetkých stranách.

Symbol "Automatická korekcia obrázka v laboratóriu (AKO)..."

Automatická korekcia obrázka (AKO) znamená použitie laboratórneho softvéru, ktorý automaticky koriguje jas, kontrast a ostané vlastnosti obrázku, aby bola dosiahnutá najvyššia možná kvalita fotografií. Pri obrázkoch, ktoré ste už upravovali v niektorom grafickom softvéru, môžete AKO vypnúť. Pri extrémnych záberoch, ako napr. západ Slnka, odporúčame AKO tiež vypnúť, aby sa zachovala vernosť farieb. AKO by červené tóny západu slnka zosvetlila.

Symbol "Upraviť fotku"

Otvorí náhľad s funkciami úpravy obrázkov. (Pozri kapitolu "Náhľad".)
Pri ukončení spracovania v náhľade môžete obrázok uložiť pod pôvodným alebo novým názvom.

Upravený obrázok sa následne zobrazí v editore.

Symboly "Fotku otočiť proti smeru hod. ručičiek" und " Fotku otočiť v smere hod. ručičiek "

Obidva príkazy otočia obrázok v rámčeku o 90° (rámček sa ale neotočí).
Má to význam vtedy, ak si vyberiem prípadne iné usporiadanie, rámček ostane otočený, otočený obrázok sa ale bude dať vyrovnať.)

Symbol "Fotku ako pozadie na obe strany"

Týmto príkazom umiestnite označený obrázok ako pozadie na obe strany.

Symbol "Indikátor kvality" (smajlík)

Dôležitou pomôckou pri zväčšovaní a zmenšovaní obrázkov ("Zmenšiť obrázok" / "Zväčšiť obrázok") je indikátor kvality, symbol "smajlík" v lište nástrojov, ktorý indikuje kvalitu vytlačeného produktu.

Zelený "smajlík" znamená: Rozlíšenie obrázku je dostatočné na dosiahnutie dobrej kvality. Pri tomto zväčšení obrázku sa vôbec nezníži jeho kvalita.

Žltý "smajlík" znamená: Rozlíšenie obrázku nie je optimálne na dosiahnutie dobrej kvality. To znamená, pri tomto zväčšení je nutné počítať s miernym zhoršením kvality alebo je obrázok potrebné zmenšiť.

Červený "smajlík" znamená: Rozlíšenie obrázku je na dosiahnutie dobrej kvality príliš nízke.
(Upozorní Vás aj symbol "Pozor!" v strede obrázku)
V tomto zväčšení by ste obrázok nemali použiť, pretože zníženie kvality bude viditeľné. Takže buď obrázok zmenšite, alebo použite iný, s väčším rozlíšením.

V oblasti pod šípkou:

"Nájsť podobné..."

Táto funkcia sa snaží v aktuálnom adresári nájsť obrázky, ktoré boli snímané pri rovnakej príležitosti (podľa dátumu a času) a/alebo vyzerajú podobne. Stupeň podobnosti môžete nastaviť posuvným tlačidlom. Pri prísnejšom nastavení pravidiel Vám bude ponúknutých menej obrázkov, ale výsledok bude možno lepší.

Symboly:
"Fotku ako pozadie vľavo"
" Fotku ako pozadie vpravo "

Pomocou týchto nástrojov môžete umiestniť aktuálne vybranú fotografiu ako pozadie na pravú alebo ľavú stranu Vašej CEWE Fotoknihy.

Symbol "Nájsť fotku v štruktúre adresárov"

Nastaví sa v adresároch na ten adresár, z ktorého bola vložená označená fotka a označí náhľad obrázka.

Symbol "Odstrániť červené oči"

Táto funkcia sa snaží automaticky nájsť a opraviť červené oči na fotografii.

Žaiľ, táto funkcia nefunguje vždy správne. Pri výrezoch tváre, kde je vidieť iba jedno oko alebo na fotkách so zvieratami, nefunguje.