# Práca s editorom štýlov

Prostredníctvom asistenta fotoknihy v softvéri Môj CEWE Fotosvet máte možnosť vybrať určitý predvolený štýl alebo si vytvoriť vlastný, v ktorom bude vytvorená celá CEWE Fotokniha.

## Takto spustíte editor štýlov

Spustite Asistenta fotoknihy v softvéri Môj CEWE Fotosvet a vyberte najskôr želané fotky alebo adresáre s fotkami pre Vašu CEWE Fotoknihu.

Keď máte vybrané všetky fotky, kliknite vpravo dole na "Ďalej". Teraz sa otvorí asistent pre štýly.

### Usporiadane asistenta štýlov

Záložka s kategóriami
****** |  | ****** |  | ****** |  | ****** |  | ******
****** |  | ****** |  | ****** |  | ****** |  | ******
****** |  | ****** |  | ****** |  | ****** |  | ******
Náhľady štýlov
Voľba spracovania

## Vybrať niektorý predvolený štýl

Hore pod zobrazením aktuálneho kroku sa nachádza menu na výber rôznych kategórií, napr.: "Cestovanie" alebo "Rodina".

Keď kliknete na niektorú z týchto záložiek, otvorí sa pod ňou náhľad všetkých, štýlov, ktoré sa hodia k danej téme. Vyberte si štýl, ktorý sa Vám najviac páči a kliknite na "Ďalej".

Program si zapamätá túto voľbu a použije ju vo Vašej CEWE Fotoknihe, ako náhle stlačíte "Vytvoriť fotoknihu".

S posuvným tlačidlom v dolnej časti okna môžete meniť veľkosť obrázkov v náhľade.

## Stiahnuť ďalšie štýly

Vľavo dole sa nachádza tlačidlo na stiahnutie ďalších pozadí z internetu.
Pri inštalácii väčšiny balíkov s pozadiami sa automaticky nainštalujú aj nové štýly pre tieto pozadia.

## Úprava hotového štýlu alebo vytvorenie nového

Predvolené štýly, okrem tých v kategórii "Vlastné štýly", nemôžete upravovať.

Len štýly z kategórie "Vlastné štýly" môžete zmeniť podľa Vašich predstáv.
Alebo si vytvoríte vlastný nový štýl.

Tip: Predvolené štýly môžete malou okľukou predsa len upravovať. Najskôr štýl skopírujte (pozri nižšie na tejto strane). Kópia sa uloží do kategórie "Vlastné štýly" a tam ju už môžete upravovať.

Na kontrolu, vytvorenie a zmenu štýlov máte vpravo dole k dispozícii päť editovacích nástrojov.

### Náhľad

Kliknutím na tento nástroj sa otvorí ďalšie okno.
Na príkladoch si môžete pozrieť kombinácie usporiadaní a pozadí štýlu.

Náhľadové okno zatvoríte kliknutím na "OK" alebo "Storno".

### Nový

Keď kliknete na tento nástroj, otvorí sa nové okno, v ktorom môžete stanoviť detaily vytváraného štýlu.

K dispozícii máte nasledovné možnosti:

#### Názov

V tomto okne môžete určiť názov Vášho nového štýlu. Pod týmto názvom bude uložený a Vy ho môžete použiť aj v ďalšom projekte. Okrem toho môžete zadať aj krátky vysvetľujúci popis štýlu.

#### Usporiadanie

K dispozícii máte štyri rôzne metódy, podľa ktorých asistent automaticky usporiada fotografie vo Vašej CEWE Fotoknihe.

##### Čo najviac plochy pokryť fotkami

Pokryje minimálne 65% strany fotkami.

##### Voľné rozloženie

Pokryje maximálne 65% strany fotkami.

##### Prekrývanie, otáčanie

Povolí, aby sa Vaše fotky aj čiastočne prekrývali a boli mierne natočené.

Pre toto nastavenie , môžete vybrať možnosti "nikdy", "niekedy" alebo "vždy".

##### Panoramatické fotky

Umožňuje usporiadanie aj s extrémnymi rozmermi fotiek od 16:9.

Tip: Toto sa vzťahuje na veľkosť rámčeka a nie vždy na rozmer fotografie. "Skutočné" panoramatické fotografie s pomerom strán 16:9 sú ale uprednostňované. Nie každá fotografia je vhodná pre panoramatické zobrazenie. Fotka krajiny s veľkou časťou oblohy a zeme alebo vody je vhodnejšia než portrétová fotografia, pri ktorej by mohla byť urezaná brada alebo účes. V každom prípade si skontrolujte hotový výsledok a upravte jednotlivé výrezy alebo vložte vhodnejšiu fotografiu.

Označením výberových políčok vyberiete želané nastavenie.

Nastavenia môžete ľubovoľne kombinovať.
Ak napríklad naraz vyberiete "Čo najviac plochy pokryť fotkami" a "Voľné rozloženie" budú niektoré strany pokryté viac ako 65 % fotkami a niektoré menej ako 65 % fotkami.

#### Pozadia (pravidlá)

Tu môžete nastaviť pravidlá, podľa ktorých asistent vyberie pozadia do vašej CEWE Fotoknihy.

Základom pre výber pozadí asistentom je automatická farebná analýza Vašich fotiek. Všetky pozadia môžete pri následnom upravovaní jednotlivých strán individuálne upravovať.

K dispozícii máte nasledovné možnosti:
- biela
- čierna
- všetky farebné pozadia
- vlastné fotky ako pozadie
- všetko z kategórie (vo výberovom zozname vyberiete z aktuálne nainštalovaných kategórií pozadí)

Môžete vybrať naraz jednu alebo viacero možností. Ak nevyberiete žiadnu možnosť, všetky pozadia budú biele.

Vlastná fotografia ako pozadie bude vybraná vtedy, ak sa fotky z jednej udalosti nachádzajú aspoň na dvoch stranách. Vo všetkých ostatných prípadoch bude použitá niektorá iná z Vami vybraných možností.

Okrem toho môžete v tomto okne určiť farby a farebnú intenzitu pre všetky pozadia Multicolor.
Vpravo vidíte farebnú paletu, na ktorej vyberiete farby a ich intenzitu zakliknutím príslušného štvorčeka.
Označené farebné nastavenia budú asistentom použité pri určovaní pozadí.

#### Pozadia (explicitne)

V tomto okne môžete zadefinovať jednotlivé preddefinované pozadia do Vašej CEWE Fotoknihy.

Vľavo hore si vo výberovej lište vyberiete niektorú kategóriu, v ktorej sú pozadia tematicky uložené.

Ak vyberiete niektorú tému, v stĺpci po ňou sa zobrazia všetky pozadia z tejto kategórie.

Označte vybrané pozadia myšou.
Na záver kliknite na šípku vpravo a vybrané pozadia sa zobrazia v prázdnom pravom stĺpci.
Tu môžete vybrať kombináciu rôznych pozadí, ktoré má asistent použiť pri vytváraní Vašej CEWE Fotoknihy.

Ak chcete niektoré pozadie z tohto výberu odstrániť, označte ho myšou a kliknite na šípku vľavo.

#### Tiene

Vďaka umelého tieňu okolo môžu fotografie vo Vašej CEWE Fotoknihe vyzerať plastickejšie a živšie.

Kliknite na políčko "Aktivovať tieň" vľavo hore. Tým sa aktivujú možnosti nastavenia pre tieňovanie.

V štvorcovom, takmer čiernom obrázku vľavo sa zobrazí slnko, ktoré osvetľuje zemeguľu. Uchopte slnko myšou a otáčajte ním okolo zemegule. Takto môžete nastaviť želaný uhol, ktorý má tieň vrhať.

Efekt sa zobrazí vo veľkom náhľadovom okne vpravo.

Hore nad náhľadom nájdete dve políčka, do ktorých môžete vpisovať číselné hodnoty:

Môžete zadať hrúbku tieňa od objektu v milimetroch.

Intenzita (tmavosť) tieňa sa nastavuje v percentách.
Ak nastavíte 100 % , bude tieň úplne čierny. Najnižšia možná hodnota je 1 %. Tieň vyzerá skoro ako biely. Čím menšie percento, tým svetlejší tieň.

Vaše nastavenia sa okamžite zobrazia v náhľadovom okne.

#### Rámčeky

V tomto okne môžete nastaviť hrúbku a farbu rámčekov, do ktorých budú vsadené Vaše fotografie.
Ak nastavíte hrúbku rámčeka 0, okolo fotky nebude žiadny rámček.

Farbu rámčeka môžete nastaviť kliknutím na políčko farba.
Zobrazí sa nové okno, v ktorom je vľavo farebná paleta so základnými farbami, z ktorých si niektorú môžete vybrať.
Vpravo je farebné spektrum, s pomocou ktorého môžete namiešať akúkoľvek farbu.
Jednoducho kliknite v spektre na želané miesto.
Inou možnosťou je zadanie číselných hodnôt pod spektrom.
Na záver kliknite vpravo dole na "OK". Tým zadefinujete farbu rámčekov.

#### Pasparty

Pomocou pasparty môžete zobraziť svoje fotky v určitom tvare.
Pritom budú niektoré časti fotografie zakryté šablónou.

Vľavo hore si vo výberom poli vyberiete kategóriu, v ktorej sú pasparty uložené tematicky.
Kliknite na niektorú tému a v stĺpci dolu sa zobrazia všetky pasparty z tejto kategórie.

Tu označte myšou želané pasparty.
Následne kliknite na šípku doprava a pasparty sa objavia v ľavom prázdnom stĺpci.
Tu môžete zoskupiť niekoľko paspárt, ktoré potom budú použité vo Vašej CEWE Fotoknihe.

Ak chcete niektorú paspartu z výberu odstrániť, označte ju myšou a kliknite na šípku doľava.

Dolu po stĺpcom môžete nastaviť, ako často má asistent pasparty použiť a ako často sa majú striedať.

#### Kliparty

Kliparty sú vektorové grafiky, ktoré je možné plynule zväčšovať a zmenšovať.
Ak chcete do Vašej CEWE Fotoknihy vložiť aj kliparty, tu si ich môžete vybrať.

Vľavo hore si vo výberom poli vyberiete kategóriu, v ktorej sú kliparty uložené tematicky.
Kliknite na niektorú tému a v stĺpci dolu sa zobrazia všetky kliparty z tejto kategórie.

Tu označte myšou želané kliparty.
Následne kliknite na šípku doprava a kliparty sa objavia v ľavom prázdnom stĺpci.
Tu môžete zoskupiť niekoľko kliparty, ktoré potom budú použité vo Vašej CEWE Fotoknihe.

Ak chcete niektorú kliparty z výberu odstrániť, označte ju myšou a kliknite na šípku doľava.

Dolu po stĺpcom môžete nastaviť, ako často má asistent kliparty použiť a ako často sa majú striedať.

Každý nový, Vami definovaný štýl sa vždy zobrazí v kategórii "Vlastné štýly".

### Spracovanie označeného štýlu...

Označte niektorý štýl (z kategórie "Vlastné štýly") myšou a kliknite potom vpravo dole na symbol "Upraviť štýl".
Otvorí sa nové okno, v ktorom môžete vidieť všetky nastavenia pre vybraný štýl.
Nastavenia môžete, rovnako ako pri vytváraní vlastného štýlu, akokoľvek upravovať a uložiť pod vlastným menom.

### Skopírovať označený štýl

Označený štýl môžete kliknutím na symbol "Kopírovať" zduplikovať. Tento štýl budem potom uložený do kategórie "Vlastné štýly".
Skopírovanie niektorého štýlu má zmysel vtedy, keď chcete zmeniť niektorý z preddefinovaných štýlov, ktorý sa v origináli upravovať nedá. Takto sa dá postupovať pri všetkých preddefinovaných štýloch.

### Vymazanie označeného štýlu

Ak označíte niektorý štýl a následne kliknete na symbol "Vymazať" odstránite ho zo zoznamu štýlov vo vašom softvéri Môj CEWE Fotosvet.