# Asistent CEWE Fotoknihy

Pomocou Asistenta si môžete si vytvoriť svoju CEWE Fotoknihu s relatívne malým úsilím.
Pokiaľ kliknete na možnosť "Pracovať bez Asistenta", fotoknihu budete pripravovať bez neho. Asistent sa dá ale prerušiť kedykoľvek.
Proces prípravy fotoknihy s Asistentom je rozdelený do troch krokov:

### 1. Krok

Vyberte fotografie, ktoré chcete mať zobrazené vo fotoknihe.
Na ľavej strane Asistenta nájdete prehliadať fotografií pre výber fotografií a/alebo celého adresára. Presuňte fotografie alebo celý adresár do centrálnej voľnej plochy Asistenta. Budú doň vložené a zobrazené.
Môžete označiť naraz viac fotografií a/alebo adresárov a ich pretiahnutím myšou sa dostanú do rozhrania Asistenta.
Môžete určiť, či sa vaše fotografie zoradia podľa dátumu (času, v ktorom boli zhotovené), alebo podľa názvov súborov (podľa abecedy).
Pri zoradení podľa časového sledu budú fotografie zoskupené do skupín a rozdelené na jednotlivé stránky fotoknihy.
Zoradenie podľa názvu súboru je vhodné pre fotografie, ktoré sú na disku logicky usporiadané, alebo napr. pre obrázky, ktoré neboli fotené digitálnym fotoaparátom (naskenované, z image CD, digitalizované fotografie alebo iný typ obrázkov, napr. striahnuté z internetu a pod.). Zoskupovanie a triedenie sa vykonáva podľa abecedy, najprv podľa názvu adresára, potom podľa názvu súboru.
Zoradenie podľa názvu súboru vám umožní ovplyvňovať poradie zložiek a fotiek, a nastaviť poradie a rozloženie fotografií na stranách fotoknihy.
V každom priečinku môžete vytvárať podzložky pre triedenie, lepšiu prehľadnosť a orientáciu. V každej môže číslovanie začať znova od nuly.

#### Tip:

Predpokladajme, že máte priečinok "Francúzsko", s fotkami 'img1004', 'img1005' a 'img1006' - a máte priečinok "Ázia" s fotografiami "pic1100", "pic1101" a "pic1102" - f otografie zú zoskupené najprv podľa názvu priečinka a v skupina fotografií "pic ..." stojí pred skupinou s "img ..." napriek tomu, že podľa abecedy "i" stojí pred "p".
Ak sa vám adresáre (alebo skupiny fotografií) zoradia v nesprávnom poradí, pretože ste boli najprv vo Francúzsku a neskôr v Ázii, potom treba premenovať adresáre, napr. "1Francúzsko" a "2Ázia".
Potom sa fotografie z priečinka "1Francúzsko" vo fotoknihe zoradia pred fotky z priečinka "2Ázia", pretože "1" je v abecede pred "2".
Upozornenie:
"1_nazovsuboru" prichádza v abecednom poradí po "11_nazovsuboru" preto je potrebné označiť fotku ako "01_nazovsuboru", alebo v prípade, že bude v priečinku viac ako 99 položiek a fotografických súborov pomenujte súbory od 001_nazovsuboru.
---------

Ak ste vybrali už vybrali všetky fotografie, ktoré chcete mať vo vašej CEWE Fotoknihe, Asistent ich prepočíta a pripraví návrh optimálneho počtu strán a priemerný počet fotografií na strane.
Počet strán vo fotoknihe aj rozmiestnenie fotografií si môžete pozrieť v dolnej časti Asistenta. Prezrieť všetky strany si viete pohybom posuvníka v spodnej časti okna Asistenta.

Fotografie, ktoré sa nezmestili na stránky fotoknihy, budú v okne obrázkov automaticky oddelené a označené červenou farbou. Umiestnené fotografie budú označené zelenou "kvačkou", nepoužité a vyradené fotografie červeným krížikom.
Výber a usporiadanie fotografií môžete teraz upraviť ručne.
Výber možností "Vyznačené fotografiev kaťdom prípade umiestniť" (zelený kvačka na obrázku), "Vyznačené fotografie v žiadnom pr´pade neumiestňovať" (červený krížik) a "Vyznačené fotografie z odobrať z výberu" (obrázky zmiznú z výberu, ale fyzicky sa nevymažú), nájdete pod náhľadovým oknom fotografií alebo v kontextovej ponuke.
V "Možnostiach" pod úrovňou ukazovateľa (kliknutím na malú šípku), si môžete nastaviť, ktoré fotografie má Asistent automaticky zaradiť do výberu pre CEWE Fotoknihu. Na výber sú témy "Tváre", "Krajinka" a "Najlepšie fotografie".

### 2. Krok

Nájdite štýl pre vaše CEWE Fotoknihu.
Štýly sú pomocným nástrojom Asistenta, ktoré sa postarajú o to, aby vaša fotokniha nadobudla individuálny štýl.

Skladajú sa z pozadí a pravidiel pre pozadia, pravidiel pre voľbu automatického rozloženia fotografií, ako aj nastavenia rámov a tieňov okolo obrázkov.
Pod tématicky zoradenými šablónami nájdete množstvo predpripravených štýlov. Jedným kliknutím na "Náhľad" sa vám ukáže príklad, ako by vyzerala strana s vybraným štýlom.

Ako sa podrobne pracuje so štýlmi a ako vytvoriť svoj vlastný štýl, alebo iný zmeniť sa dozviete v kapitole "Dizajnové štýly".

### 3. Krok

#### Výber väzby a nadpisu

Do riadkov "nadpis" a "podnadpis" napíšete, ako chcete, aby sa vaša fotokniha volala.
V prípade, že si zvolíte mäkkú alebo tvrdú väzbu,názov vašej fotoknihy sa objaví na chrbáte aj na prednej strane fotoknihy, pri zošitovej väzbe sa nadpis zobrazí iba na prednej strane. Podn adpis je možné umiestniť iba ak ste si zvolili šablónu s dvomi textovými poliami na prednej strane.

Jedným kliknutím na záložku "Väzby" sa dostanete na výber väzieb, kde ponúkame Tvrdú, Mäkkú, Zošitovú väzbu, Imitáciu kože a Prémiové plátno (tvrdé väzby)

## Vytvoriť CEWE Fotoknihu

Tlačidlom "Vytvoriť fotoknihu", Asistenta aktivujete a ten podľa všetkých vašich nastavení pridá fotky, rozloženiea a pozadia sa automaticky z nich vytvorí fotoknihu.
Takto pripravenú fotoknihu môťete ďalej este upravovať podľa svojich predstáv. Ako na to ísť je vysvetlenév kapitole "CEWE Fotokniha" .

### Poznámky k Asistentovi

Asistent fotoknihy je pomocný program, ktorý má pomôcť neskúsenému užívateľovi vytvoriť automaticky fotoknihu za veľmi krátky čas.

Užívateľ pri tom stráca kontrolu na vzhľadom fotoknihy, takže sa môže stať, že výsledok je iný, než očakával alebo sa mu vôbec nepáči.

Vo väčšine prípadov je preto potrebné fotoknihu ešte ručne upraviť a pozmeniť.

Môžete upravovať napr. poradie stránok, ich rozvrhnutie, pozadia aj fotografie.

Považujte preto strany vytvorené asistentom za akýsi návrh a ukážku toho, aké možnosti vlastne pri tvorbe fotoknihy máte.

Či vôbec a ktoré časti z návrhu asistenta použijete, závisí od Vašej kreativity, ktorú nemôže nahradiť žiadny počítač na svete.