# Hlavička

Hlavičku nájdete na úvodnej strane a v každom editore produktov.

V "Hlavičke" sa nachádzajú tlačidlá na ovládanie softvéru Moj CEWE FOTOSVET a jeho navigáciu.

### "Úvodná strana" alebo "Produkty"

Kliknutím na toto tlačidlo sa Vám vždy zobrazí úvodná strana, na ktorej si môžete zvoliť želané foto-produkty ako digitálne fotografie, fotoknihy alebo fotodarčeky. Kliknutím na produkt sa otvorí zodpovedajúci editor produktu na vytvorenie a úpravu produktu.

Ak ste predtým už vytvorili nejaký produkt, v dialógovom okne sa Vás softvér opýta, či ho chcete uložiť a/alebo vložiť do nákupného košíka.

Na úvodnej strane si potom môžete vybrať ďalší produkt a spustiť jeho editor.

### "Dáta" alebo "Otvoriť"

Tu sa môžete vrátiť k už predtým vytvoreným fotoproduktom a ďalej ich upravovať. Projekty, ktoré ste naposledy upravovali Vám budú ponúknuté priamo v zozname, takže ich jednoduchým kliknutím môžete otvoriť.

Program obsahuje funkciu zálohovania súborov vďaka Restore.mcf, ktorý automaticky a priebežne ukladá rozpracované projekty. Preto aj v prípade, že vám zlyhá počítač alebo sa reštartuje, jednoducho dostanete k poslednej uloženej verzii projektu. Túto funkciu aktivujete alebo deaktivujete v nastaveniach programu. Pozrieť si to môžete aj v kapitole s názvom "Nastavenie programu".

### "Nákupný košík"

V nákupnom košíku sa zobrazia doteraz objednané produkty aj s cenami.
Odtiaľto sa spúšťa aj proces objednávania. Viac v kapitole "Nákupný košík".

### "Ceny"

Prehľadné cenníky dostupných foto-produktov rozdelené do jednotlivých produktových skupín.
Pomocou tlačidla "Update" je možné ceny kedykoľvek aktualizovať.

### "Možnosti"

V "Možnostiach" sa dajú nastaviť niektoré základné nastavenia pre tento softvér, napr. štandardné adresáre alebo vzhľad a vlastnosti editorov.
Viac v kapitole "Možnosti programu".

### "Update"

Automatické vyhľadávanie nových verzií softvéru a aktuálnych cenníkov, aby ste vždy mohli pracovať s najaktuálnejšou verziou. Samozrejme potrebujete internetové pripojenie.

### "Pomocník"

Popis a návod k softvéru Moj CEWE FOTOSVET.