# Fotokniha

## Výber typu fotoknihy

Fotoknihu ponúkame v rôznych veľkostiach a prevedeniach.

Na úvodnej strane si zvoľte želaný formát fotoknihy.

Fotoknihu si môžete vytvoriť buď s pomocou asistenta fotoknihy alebo bez jeho pomoci, ručne.

## S asistentom alebo bez?

Ak máme byť úprimní, len pre najmenej náročných zákazníkov pripraví asistent fotoknihu tak, aby si ju bez zmien mohli objednať.

Väčšina zákazníkov si ešte pridá texty, zmení výber obrázkov, prípadne iné detaily.

Napriek tomu má asistent niektoré výhody:
Nezačínate od nuly, ale už máte fotoknihu s vloženými obrázkami. Tým je hotových asi 70 % práce.

Nemusíte si vopred vypočítať, koľko strán potrebujete pre jednotlivé udalosti, ale asistent to urobí za Vás.

Pokiaľ vkladáte len digitálne fotografie, ktoré je možné automaticky správne zotriediť, zvyšok ide naozaj veľmi rýchlo.

Nakoniec, všetky strany vytvorené asistentom môžete ešte zmeniť alebo upraviť, prípadne pridať ďalšie strany (vždy po 8).

Ak si chcete svoju fotoknihu vytvoriť vždy bez asistenta, môžete ho v "Možnostiach" v hlavičke softvéru vypnúť. (Pozri kapitolu "Možnosti programu")

Asistenta fotoknihy môžete kedykoľvek počas vytvárania fotoknihy spustiť cez kontextové menu.

Ďalšie podrobnosti o používaní asistenta nájdete v kapitole "Asistent fotoknihy").

Pri úplne novej fotoknihe, ktorú chcete vytvoriť ručne, bude najskôr zobrazená "prázdna" fotoknihy v štandardnom usporiadaní. Alebo si môžete otvoriť už rozpracovanú fotoknihu a ďalej ju upravovať.

## Rozdelenie strán fotoknihy

### Rôzne druhy strán

Fotokniha sa vždy skladá z obálky, prvej a poslednej dvojstrany a ostatných dvojstrán.

#### Väzba

Väzba tvorí prednú a zadnú stranu fotoknihy.

Väzby z imitácie kože a plátna sa nedajú potlačiť, môžete si len vybrať farbu materiálu. Pri ostatných väzbách (tvrdá a mäkká) s možnosťou potlačenia si môžete vytvoriť len prednú a zadnú stranu, ktoré sú viditeľné. (Vnútorné strany budú pri výrobe zlepené s prvou a poslednou stranou.)

Na zadnej strane majú potlačiteľné väzby čiarový kód, ktorý je nevyhnutný pre výrobu a expedíciu fotoknihy. Tento čiarový kód preto nie je možné odstrániť ani zmeniť.

Na chrbte fotoknihy sa nachádza textové pole, v ktorom môžete uviesť meno fotoknihy, väčšinou rovnaké, ako názov na titulnej strane.
Keďže pri fotozošitoch chýba chrbát fotoknihy, toto textové pole sa tam nenachádza.

#### Vnútorné strany

Vnútorné strany sú na pracovnej ploche zobrazené a upravované ako dvojstrany, pretože pri otvorení knihy tvoria opticky jeden celok.

Len pri prvej a poslednej strane musí polovica dvojstrany ostať prázdna, pretože sú použité ako vnútorné strany väzby.
Z technických dôvodov platí toto obmedzenie aj pri fotozošitoch, i keď nemajú lepenú väzbu.

Jedna strana fotoknihy môže obsahovať pozadie, usporiadanie, obrázky a texty.

## Jednotlivé prvky v okne spracovania fotoknihy

### Výber objektov pri fotoknihe

Výber objektov pri fotoknihe pozostáva z troch záložiek pre hlavné kategórie:
"Obrázky", "Usporiadania" a "Dizajny“.

Tieto hlavné kategórie sa delia na podkategórie.

Záložka „Dizajn“
Tu nájdete Pozadia, Obsahy a Kliparty.

Záložka „Usporiadania“
Tu nájdete Usporiadania strán a Pasparty.

Záložka „Obrázky“
Tu nájdete obrázky Lokálne (na Vašom pevnom disku/ dátovom nosiči) alebo z Vašich webových albumov Vašej foto-komuniy na internete.

Najskôr vyberte pozadie pre aktuálnu stranu fotoknihy tak, že ho jednoducho presuniete myšou na stranu. Dvojklikom na náhľad pozadia ho umiestnite na aktuálnu dvojstranu. Taktiež môžete použiť nástroje v spodnej časti výberu objektov. V kontextovom menu (pravé tlačidlo myši na náhľade pozadia) Vám ešte umožňuje, vybrané pozadie umiestniť na všetky pravé alebo ľavé strany alebo na všetky dvojstrany fotoknihy.

Rovnakým spôsobom sa ovládajú aj usporiadania.

Obrázky presuňte pomocou myši na jednotlivé rámčeky alebo na prázdnu stranu fotoknihy v editore.

Tip: Ak umiestnite obrázok na prázdne miesto (teda nie do rámčeky) editor automaticky vytvorí vhodný rámček pre tento obrázok. Ak teda najskôr vymažete všetky prázdne rámčeky z fotoknihy, môžete svoje obrázky umiestňovať do fotoknihy ľubovoľne.

Kliparty jednoducho presuňte na pracovnú plochu (nie na rámček).
Klipartom môžete meniť veľkosť, otočenie a umiestnenie.

Pasparty presuňte myšou na niektorý rámček. Časti obrázka sa stanú transparentnými a obrázok získa nový vonkajší tvar.

### Prehľad strán

Všetky dvojstrany fotoknihy, vrátane väzby, sú zobrazené zmenšené v prehľade strán, ktorý Vám uľahčí navigáciu a prehľad.

Pomocou posuvného tlačidla pod prehľadom strán sa pohybujete doprava a doľava.
Kliknutím myšou na niektorú dvojstranu sa táto zobrazí v editore.

Poradie dvojstrán je možné zmeniť tak, že na dvojstranu kliknete myšou a s podržaným ľavým tlačidlom myši ju presuniete na želané miesto.

### Lišta nástrojov objektov fotoknihy

V lište nástrojov objektov fotoknihy nájdete najdôležitejšie nástroje a príkazy, ktoré upravujú práve označený objekt v editore, alebo ktorými sa dá vložiť nový objekt. Všimnite si tipy k jednotlivým nástrojom.

Zoznam a popis jednotlivých nástrojov nájdete v kapitole "Lišta nástrojov objektov".

Všetky funkcie, ktoré môžete použiť na označený objekt nájdete aj v kontextovom menu, ktoré otvoríte kliknutím pravého tlačidla myši na objekt v editore.

V editore je zobrazená vždy v prehľade strán vybraná dvojstrana.

Tak ako v iných grafických alebo textových programoch vytvoríte z predlôh vo výbere objektov svoju fotoknihu. Pre každú stranu môžete vybrať iné pozadie (pozri kapitolu "Práca s pozadiami"), iné usporiadanie a, samozrejme, vkladať obrázky a texty.

Obrázky a texty sú vždy umiestnené v pravouhlých rámčekoch, ktoré môžete zväčšovať, zmenšovať a otáčať. Kliknite na rámček a pomocou myši ho môžete ľubovoľne presúvať.
Označiť naraz viacero objektov môžete natiahnutím "okna" myšou cez tieto objekty.

(Pozri kapitolu "Práca s usporiadaniami".)

### Lišta nástrojov produktov editora fotoknihy

V lište nástrojov produktov nájdete príkazy a nástroje, ktoré majú účinok na celú fotoknihu. Pozri aj kapitolu "Lišta nástrojov produktov".